cyanic-selkie/wikianc huggingface dataset:
തമിഴ് തായ് വാഴ്ത്ത്
ഔദ്യോഗിക പതിപ്പ്
உன் சீரிளமைத் திறம்வியந்து
செயல் மறந்து வாழ்த்துதுமே!
வாழ்த்துதுமே!
வாழ்த்துதுமே! നീരാറും കടൽ ഉടുത്ത നില മടന്തൈക്കെഴിലൊഴുകും
സീരാറും വതനമെനത്തികഴ്പരതക്കണ്ടമിതിൽ
തക്കസിറ് പിറൈനുതലും തരിത്തനറും തിലകമുമേ!
അത്തിലക വാസനൈപോൽ അനൈന്തുലകും ഇമ്പമുറ,
എത്തിസൈയും പുകഴ്മണക്ക ഇരുന്ത പെരും തമിഴണങ്കേ!
തമിഴണങ്കേ!
ഉൻ സീരിളമൈത്തിറംവിയന്ത്
സെയൽ മറന്ത് വാഴ്ത്തതുമേ!
വാഴ്ത്തതുമേ!
വാഴ്ത്തതുമേ!]
അവലംബം
വർഗ്ഗം:ഭാഷാശാസ്ത്രം - അപൂർണ്ണലേഖനങ്ങൾ
ബ്ലാക്ക് പാന്തേഴ്സ്
കറുത്ത വംശജരുടെ സുരക്ഷയ്ക്കായി 1966 ൽ ഹ്യൂ .പി.നോട്ടൻ, ബോബി സീൽ എന്നിവർ ഓക്ക് ലൻഡിൽ വച്ചു രൂപീകരിച്ച സംഘടനയാണ്ബ്ലാക്ക് പാന്തേഴ്സ്. ബ്ലാക്ക് പാന്തർ പാർട്ടി ഫോർ സെൽഫ് ഡിഫൻസ് എന്നായിരുന്നു രൂപീകരണ വേളയിലെ ഇതിന്റെ നാമം. പോലീസ് അതിക്രമങ്ങളിൽ നിന്നും കറുത്തവംശജരെ രക്ഷിയ്ക്കുക എന്നതായിരുന്നു ഇതിന്റെ പ്രാഥമിക ഉദ്ദേശം.
1960-1970 കാലത്ത് അമേരിയ്ക്കൻ രാഷ്ട്രീയത്തിൽ കറുത്തവംശജരുടെ ഗണനീയമായ രാഷ്ട്രീയസ്വാധീനത്തിനു ഈ സംഘടന കാരണമായിട്ടുണ്ട്. .എന്നാൽ കറുത്തവരുടെ മാത്രം ദേശീയത എന്ന തത്ത്വത്തിനു ഇതു എതിരായിരുന്നു താനും. ഈസംഘടനയുടെ പ്രസിദ്ധീകരണമായിരുന്നു ബ്ബ്ലാക്ക് പാന്തർ.1967 ൽ ആണ് ഇതു പ്രസിദ്ധീകൃതമായത്.
പുറംകണ്ണികൾ
വർഗ്ഗം:അമേരിക്കയിലെ സംഘടനകൾ
വെറ പനോവ
വെറ ഫ്യൊദൊറോവ്ന പനോവ (Russian: Ве́ра Фёдоровна Пано́ва; March 20 [O.S. March 7] 1905 – March 3, 1973) ഒരു സോവിയറ്റ് നോവലിസ്റ്റും നാടകകൃത്തും പത്രപ്രവർത്തകയും ആയിരുന്നു.
മുൻകാല ജീവിതം
ചെറുപ്രായത്തിത്തന്നെ വെറ നല്ല വായനക്കാരിയായിരുന്നു. പ്രത്യേകിച്ചും കവിതകളായിരുന്നു അവൾക്കിഷ്ടം. ആ പ്രായത്തിൽത്തന്നെ അവൾ കവിതകൾ എഴുതാൻ ശ്രമിച്ചു. വെറയുടെ വായന അലക്സാണ്ടർ പുഷ്കിൻ, നിക്കൊളായ് ഗൊഗോൾ, ഇവാൻ തുർഗ്ഗനെവ് എന്നിവരുടെ കൃതികൾ ഉണ്ടായിരുന്നു. 17 വയസ്സിൽ റൊസ്തോവ് പത്രമായ "ട്രീദൊവോയ് ഡോൺ" എന്ന പത്രത്തിൽ ചേർന്നു പ്രവർത്തിച്ചു.
ഏഷ്യാറ്റിക് സൊസൈറ്റി
പൗരസ്ത്യ ഗവേഷണം ലക്ഷ്യമാക്കി സർ വില്ലിം ജോൺസ് സ്ഥാപിച്ച ഒരു സൊസൈറ്റിയാണ് ദി ഏഷ്യാറ്റിക് സൊസൈറ്റി. 1784ൽ സ്ഥാപിക്കപ്പെട്ട സൊസൈറ്റിയുടെ പേര് 1932ൽ ദി ഏഷ്യാറ്റിക് സൊസൈറ്റി ഓഫ് ബംഗാൾ എന്ന് മാറ്റി.
മുരിങ്ങൂർ
കേരളത്തിലെ തൃശ്ശൂർ ജില്ലയിലെ ചാലക്കുടിക്കും കൊരട്ടിക്കും ഇടയിൽ ദേശീയപാത 47-ന് ഇരുവശത്തുമായി സ്ഥിതി ചെയ്യുന്ന പ്രദേശമാണ് മുരിങ്ങൂർ. മേലൂർ ഗ്രാമപഞ്ചായത്തിന്റെ പടിഞ്ഞാറ് ഭാഗവും കൊരട്ടി ഗ്രാമപഞ്ചായത്തിന്റെ വടക്ക് ഭാഗവും ചേർന്നതാണ് മുരിങ്ങൂർ. ടിപ്പു സുൽത്താന്റെ പടയോട്ടത്തിനു വിഘാതമായി നിന്ന നെടുംകോട്ട ടിപ്പുവിനാൽ ഭേദിക്കപ്പെട്ടത് മുരിങ്ങൂരിലെ കോട്ടമുറി എന്നറിയപ്പെടുന്ന സ്ഥലത്താണ്. ഇവിടം ഇപ്പോൾ സംസ്ഥാന പുരാവസ്തുവകുപ്പിന്റെ സംരക്ഷണത്തിലാണ്. ക്രിസ്തീയതീർത്ഥാടനകേന്ദ്രവും അർണ്ണോസ് പാതിരി വൈദികപട്ടം സ്വീകരിച്ചതുമായ അമ്പഴക്കാട് പള്ളിയിലേക്കുള്ള കവാടം എന്ന നിലയിലും ക്രിസ്ത്യൻ ധ്യാനകേന്ദ്രമായ ഡിവൈൻ ധ്യാനകേന്ദ്രം സ്ഥിതിചെയ്യുന്ന പ്രദേശം എന്ന നിലയിലും മുരിങ്ങൂർ പ്രശസ്തമാണ്. കൂടാതെ ചീനിക്കൽ ഭഗവതി ക്ഷേത്രം സ്ഥിതി ചെയ്യുന്നതും മുരിങ്ങൂരിലാണ്. തെക്കുഭാഗത്തുനിന്ന് വരുന്നവർക്ക് അതിരപ്പിള്ളി വെള്ളച്ചാട്ടത്തിലേക്കും ഏഴാറ്റുമുഖം പ്രകൃതിഗ്രാമത്തിലേക്കും ഉള്ള എളുപ്പമാർഗ്ഗമായ മുരിങ്ങൂർ ഏഴാറ്റുമുഖം റോഡ് ദേശീയപാത 47ൽ നിന്ന് മുരിങ്ങൂരിൽവച്ചാരംഭിക്കുന്നു. ദീർഘദൂര തീവണ്ടികൾ അടക്കം നിരവധി തീവണ്ടികൾക്ക് സ്റ്റോപ്പ് ഉള്ള ഡിവൈൻ നഗർ റെയിൽവേ സ്റ്റേഷൻ സ്ഥിതിചെയ്യുന്നതും മുരിങ്ങൂരിലാണ്. thumb|200px|right| നെടുംങ്കോട്ടയുടെ കോട്ടവാതിൽ നിന്നിരുന്ന [[ചാലക്കുടി|ചാലക്കുടിയിലെ മുരിങ്ങൂർ പാലമുറി എന്ന സ്ഥലത്തെ സ്മാരകം, കോട്ടയുടെ അവശിഷ്ടങ്ങളും കാണാം]] thumb|200px|right| [[മുരിങ്ങൂർ കോട്ടമുറി എന്ന സ്ഥലത്ത് കോട്ടനിന്നിരുന്ന ഭാഗത്തുകൂടെ ഇന്ന് ദേശീയ പാത 47 കടന്നു പോകുന്നു]] thumb|200px|right| കേരളത്തിൽ തന്നെ വളരെ അപൂർവ്വമായ ഒരു കൽദായ പള്ളി [[മുരിങ്ങൂർ|മുരിങ്ങൂരിൽ]] അടുത്തുള്ള മറ്റൊരു റെയിൽവേ സ്റ്റേഷൻ ചാലക്കുടി റെയിൽ മാർഗ്ഗം 2.5 കി.മീ- റോഡ് മാർഗ്ഗം 5 കി.മി
ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം) - 18 കി.മി
ചെറുഉപ്പട്ടി
കടലിനോട് ചേർന്നു വളരാൻ കഴിയുന്ന ഒരു കണ്ടൽ ഇനമാണ് ചെറൂപ്പട്ടി. ഇംഗ്ലീഷ്: Grey mangrove ഇവ വളരുന്ന പ്രദേശങ്ങളിലെ വെള്ളത്തിൽ നിന്നുള്ള ലവണാംശം ഇലകളിലൂടെ പുറം തള്ളിക്കളയാനുള്ള കഴിവ് ഇവക്കുണ്ട്. ഇത് മൂലം പരിസരങ്ങളിലെ വെള്ളത്തിന്റെ ലവണാംശം കുറയുന്നതിനാൽ പാരിസ്ഥിതിക പ്രാധാന്യം ഏറെയുള്ള ഒരു ഇനമാണ് ഉപ്പട്ടികൾ. മറ്റു കണ്ടലുകളെ പോലെ തന്നെ ഉപ്പു ജലത്തിന്റേയും ശുദ്ധജലത്തിന്റേയും പ്രാദേശികഭിത്തികളായി ഇവ വളരുന്നു. ആസ്ത്രേലിയല് കൂടുതൽ കാണപ്പെടുന്ന കണ്ടലാണിത്.
പേരിനു പിന്നിൽ
ഇവയുടെ ഇലകളിൽ ഉപ്പ് അടിഞ്ഞു കൂടുന്നത് കൊണ്ട് ഉപ്പ് ഊറ്റിയെടുക്കുന്നവ എന്നർത്ഥത്തിൽ ഉപ്പൂറ്റി അഥവ ഉപ്പട്ടി എന്നും, തമ്മിൽ ചെറിയ വലിപ്പത്തിൽ വളരുന്ന രണ്ടു ജനുസ്സുള്ളിൽ പെടുന്നതിനാൽ ചെറിയ ഉപ്പട്ടി എന്നും പേരു വന്നു.
വിതരണം
ആഫ്രിക്കയുടെ കിഴക്കൻ തീരങ്ങൾ, ഏഷ്യയുടെ തെക്കു പടിഞ്ഞാറു തെക്കു കിഴക്കൻ മേഖലകൾ, ശ്രിലങ്ക, ആസ്റ്റ്രേലിയ, ന്യുസിലാന്റ് എന്നിവടങ്ങളിൽ കാണപ്പെടുന്നു,
വിവരണം
ചെറൂപ്പട്ടി ചെറിയ സസ്യങ്ങളാണ്. 10 -14 മീറ്ററോളം ഉയരം വക്കും ഇവയുടെ ശാഖകൾ കെട്ടുപിണഞ്ഞ് കാണപ്പെടുന്നു. തടിക്ക് ഇളം ചാരനിറമാണ്. ഇത് കനം കുറഞ്ഞ ശൽകങ്ങൾ കൊണ്ട് ആവൃതമാണ്. ചാരനിറമോ വെള്ള നിറമോ ഉള്ളതു കൊണ്ട് ഇംഗ്ലീഷ് നാമമായ ഗ്രേ/വൈറ്റ് മാങ്രോവ് എന്ന പേരു ലഭിച്ചു. .
റഫറൻസുകൾ
വർഗ്ഗം:കണ്ടലുകൾ
കേരള സംസ്ഥാന പിന്നോക്ക വിഭാഗ വികസന കോർപ്പറേഷൻ
കേരളത്തിലെ മറ്റ് പിന്നോക്ക വിഭാഗത്തിലും മത ന്യൂനപക്ഷ വിഭാഗത്തിലും ഉൾപ്പെട്ടവരെ ദാരിദ്ര്യത്തിൽ നിന്നും പിന്നോക്കാവസ്ഥയിൽ നിന്നും മോചിപ്പിക്കുക എന്ന ദൗത്യത്തോടെ കേരള സർക്കാരിന്റെ ഉടമസ്ഥതയിൽ 28-02-1995 ൹ സ്ഥാപിതമായതാണ് കേരള സംസ്ഥാന പിന്നോക്ക വിഭാഗ വികസന കോർപ്പറേഷൻ ക്ലിപ്തം (കെ.എസ്.ബി.സി.ഡി.സി). പ്രസ്തുത വിഭാഗങ്ങളുടെ സാമ്പത്തികവും സാമൂഹികവുമായ ഉന്നമനത്തിനു വേണ്ടി വിവിധ വായ്പാ പദ്ധതികൾ കോർപ്പറേഷൻ നടപ്പിലാക്കിവരുന്നു. കേരളത്തിലെ എല്ലാ ജില്ലകളിലും കോർപ്പറേഷന് ഓഫീസുകളുണ്ട്. അതിനു പുറമേ വർക്കല, ഹരിപ്പാട്, ചേലക്കര, പട്ടാമ്പി, വണ്ടൂർ, തിരൂർ എന്നിവടങ്ങളിൽ ഉപജില്ലാ ഓഫീസുകളും പ്രവർത്തിക്കുന്നുണ്ട്.
പദ്ധതികൾ
1. മറ്റു പിന്നോക്ക വിഭാഗങ്ങൾക്കായുള്ള പദ്ധതികൾ 2. മതന്യൂനപക്ഷങ്ങൾക്കുള്ള പദ്ധതികൾ 3. കോർപ്പറേഷന്റെ തനത് ഫണ്ട് ഉപയോഗിച്ച് മറ്റ് പിന്നോക്ക/ന്യൂനപക്ഷ വിഭാഗങ്ങൾക്കായി നടപ്പിലാക്കുന്ന പദ്ധതികൾ
മറ്റ് പദ്ധതികൾ/പ്രവർത്തനങ്ങൾ
വിവിധ വായ്പാ പദ്ധതികൾക്ക് പുറമേ സ്വയം തൊഴിൽ സംരംഭങ്ങൾ ആരംഭിക്കാൻ ഉദ്ദേശിക്കുന്ന പിന്നോക്ക/മതന്യൂനപക്ഷ വിഭാഗത്തിൽപെട്ടവർക്കുവേണ്ടി വിവിധ മേഖലകളിൽ സൗജന്യ ഹ്രസ്വകാല തൊഴിലധിഷ്ടിത പരിശീലനം, സ്വയം സഹായ സംഘങ്ങളിലെ അംഗങ്ങളുടെ കാര്യശേഷി വർദ്ധിപ്പിക്കുന്നതിന് ഏകദിന പരിശീലന പരിപാടികൾ, ഗുണഭോക്താക്കൾ നിർമ്മിക്കുന്ന ഉല്പന്നങ്ങളുടെ വിപണനത്തിനും പ്രചാരത്തിനും വേണ്ടി പ്രദർശന വിപണന മേളകൾ, വായ്പ തിരിച്ചടവിന്റെ പ്രാധാന്യത്തെക്കുറിച്ചുള്ള ബോധവൽക്കരണ ക്യാമ്പുകൾ, ഉന്നത വിജയം നേടിയ പ്ലസ് ടു വിദ്യാർത്ഥികൾക്കുള്ള സ്‌കോളർഷിപ്പ് പദ്ധതി, മറ്റു പിന്നാക്ക/ന്യൂനപക്ഷ വിഭാഗങ്ങൾക്കുള്ള സൗജന്യ ഡ്രൈവിംഗ് പരിശീലനം എന്നിവ കോർപ്പറേഷൻ സംഘടിപ്പിച്ചുവരുന്നു.
ഗുണങ്ങൾ
കേരളത്തിലെ പിന്നോക്ക/മതന്യൂനപക്ഷ വിഭാഗത്തിൽപെട്ടവർക്ക് കുറഞ്ഞ പലിശ നിരക്കിൽ വിവിധ വായ്പകൾ നൽകിക്കൊണ്ട് അവരെ കൊള്ള പലിശക്കാരുടെ കൈകളിൽ നിന്ന് മോചിപ്പിക്കാൻ കഴിയുന്നു എന്നത് കോർപ്പറേഷന്റെ നേട്ടമാണ്. കോർപ്പറേഷൻ നല്കിവരുന്ന വിദ്യഭ്യാസ വായ്പ ഇതിനൊരു ഉത്തമ മാതൃകയാണ്.
സാമ്പത്തിക ഉറവിടം
കോർപ്പറേഷന്റെ വിവിധ പദ്ധതികൾ നടപ്പിലാക്കാനുള്ള സാമ്പത്തിക ഉറവിടം മുഖ്യമായും ദേശീയ പിന്നോക്ക വിഭാഗ ധനകാര്യ വികസന കോർപ്പറേഷൻ, ദേശീയ ന്യൂനപക്ഷ വികസന ധനകാര്യ കോർപ്പറേഷൻ എന്നീ കേന്ദ്ര എജൻസികളിൽ നിന്നുമാണ് ലഭിക്കുന്നത്. ഇതിനു പുറമേ കേരള സർക്കാരിൽ നിന്നുള്ള മൂലധന സഹായവും ലഭിച്ചുവരുന്നു.
വിലാസം
രജിസ്റ്റേർഡ് ഓഫീസ് : മൂന്നാം നില, റ്റി.സി. നമ്പർ:27/588 (7) ആൻഡ്‌ (8) പാറ്റൂർ, വഞ്ചിയൂർ പി.ഓ. തിരുവനന്തപുരം - 695 035 ഫോൺ : 0471 2577540, 2577539 ജില്ലാ ഓഫീസുകളുടെ മേൽവിലാസങ്ങളും ഫോൺ നമ്പരുകളും
പുറത്തേയ്ക്കുള്ള കണ്ണികൾ
വർഗ്ഗം:പിന്നോക്ക വിഭാഗം വർഗ്ഗം:കേരള സർക്കാറിന്റെ പദ്ധതികൾ
പാളയക്കാരർ യുദ്ധങ്ങൾ
ഒന്നാം പാളയക്കാരർ യുദ്ധം
ബ്രിട്ടീഷുകാരും, ഇപ്പോൾ തിരുനെൽവേലി ജില്ലയിൽ സ്ഥിതി ചെയ്യുന്ന പാഞ്ചാലംകുറിച്ചി പാളയത്തിലെ ഭരണാധികാരിയായിരുന്ന വീരപാണ്ഡ്യ കട്ടബ്ബൊമ്മനും തമ്മിൽ നടന്ന യുദ്ധമാണ് ഒന്നാം പാളയക്കാരർ യുദ്ധമായി കണക്കാക്കപ്പെടുന്നത്. 1799-ൽ അവശേഷിക്കുന്ന നികുതികളുമായി ബന്ധപ്പെട്ട് ബ്രിട്ടീഷുകാരും കട്ടബൊമ്മനും തമ്മിൽ നടന്ന യോഗത്തിന്റെ അവസാനത്തിൽ ബ്രിട്ടീഷ് കമ്പനിയുടെ ഡെപ്യൂട്ടി കമാന്റിനെ കട്ടബൊമ്മൻ വധിച്ചു. ഇതിനെത്തുടർന്ന് കട്ടബൊമ്മന്റെ തലയ്ക്ക് ബ്രിട്ടീഷുകാർ വില പറയുകയുണ്ടായി. ഈ സമയം പാളയക്കാരരെ കട്ടബൊമ്മൻ യുദ്ധം നടത്താൻ പ്രേരിപ്പിച്ചിരുന്നു.
തിരുച്ചിറപ്പള്ളിയിൽ നിന്നുള്ള അധിക സൈന്യത്തിന്റെ കൂടി സഹായത്തോടെ പാഞ്ചാലൻകുറിച്ചിയിൽ വച്ചു നടന്ന യുദ്ധങ്ങളുടെ പരമ്പരകൾക്ക് ഒടുവിൽ കട്ടബൊമ്മൻ പരാജയപ്പെട്ടു. എന്നാൽ പുതുക്കോട്ടൈ രാജ്യത്തിലെ വനത്തിലൂടെ കട്ടബൊമ്മൻ രക്ഷപ്പെടുകയുണ്ടായി. പക്ഷേ, ബ്രിട്ടീഷുകാർ പുതുക്കോട്ടൈയിലെ രാജാവുമായും എട്ടയപ്പനുമായും ഒപ്പിട്ട രഹസ്യ കരാറിന്റെ അടിസ്ഥാനത്തിൽ അവരുടെ സഹായത്തോടെ കട്ടബൊമ്മനെ പിടികൂടി. ഇതിനെത്തുടർന്ന് ജനങ്ങളെ ഭയപ്പെടുത്തുന്നതിനു കൂടിയായി പൊതുജനങ്ങളുടെ മുന്നിൽ വച്ച് വീരപാണ്ഡ്യ കട്ടബൊമ്മനെ കയത്താറിൽ വച്ച് തൂക്കിക്കൊന്നു.
കൂടാതെ, പാഞ്ചാലൻകുറിച്ചിയിൽ വച്ച് കട്ടബൊമ്മന്റെ സുഹൃത്തായിരുന്ന സുബ്രഹ്മണ്യൻ പിള്ളയെയും ബ്രിട്ടീഷുകാർ പൊതുജനങ്ങളുടെ മുന്നിൽ വച്ച് തൂക്കിക്കൊല്ലുകയും സുബ്രഹ്മണ്യൻ പിള്ളയുടെ തല ശൂലത്തിൽ ഉറപ്പിക്കുകയും ചെയ്തു. മറ്റൊരു നേതാവായിരുന്ന സുന്ദര പാണ്ഡ്യനെ ഉൾഗ്രാമത്തിൽവച്ച് ബ്രിട്ടീഷുകാർ വധിക്കുകയുണ്ടായി. കട്ടബൊമ്മന്റെ സഹോദരനായിരുന്ന ഊമൈത്തുറൈയെ പാളയംകോട്ട ജയിലിൽ തടവിൽ വയ്ക്കുകയും ചെയ്തിരുന്നു.
രണ്ടാം പാളയക്കാരർ യുദ്ധം
1799-ലെ ഒന്നാം പാളയക്കാരർ യുദ്ധത്തിൽ പരാജയപ്പെട്ടെങ്കിലും 1800-ൽ വീണ്ടും പാളയക്കാരർ യുദ്ധത്തിനായി തയ്യാറെടുത്തു. ഒളിഞ്ഞുനിന്നുകൊണ്ടുള്ള യുദ്ധങ്ങളായിരുന്നു രണ്ടാം പാളയക്കാരർ യുദ്ധത്തിൽ കൂടുതലും. കോയമ്പത്തൂരിൽ ഒരു കൂട്ടം പാളയക്കാരരുടെ സൈന്യം ബോംബേറിൽ കൊല്ലപ്പെട്ടതോടെ യുദ്ധം പൊട്ടിപ്പുറപ്പെട്ടു. തുടർന്നുണ്ടായ യുദ്ധത്തിൽ മരുതു പാണ്ഡ്യരുടെ സഹായത്തോടെ ഊമൈത്തുറൈ പാളയക്കാരരെ നയിച്ചു. മലബാറിൽ നിന്നും കേരള വർമ്മ പഴശ്ശിരാജയുൾപ്പെടെയുള്ളവരുമായി വലിയൊരു സഖ്യവും പാളയക്കാരർ രൂപപ്പെടുത്തിയിരുന്നു.
സേലത്തും ദിണ്ടുഗൽ വനങ്ങളിലുമായി പാളയക്കാരർക്ക് ഒരു യുദ്ധോപകരണ നിർമ്മാണ ശാലയും പീരങ്കിപ്പടകളും ഉണ്ടായിരുന്നു. കാരൂർ മേഖലയിൽവച്ച് ഫ്രഞ്ചുകാർ ഇവർക്ക് പ്രത്യേകം പരിശീലനം നൽകുകയും ചെയ്തിരുന്നു. കൊങ്ങുനാട് എന്നറിയപ്പെട്ടിരുന്ന തമിഴ്‌നാട്ടിലെ പടിഞ്ഞാറൻ പ്രദേശങ്ങൾക്ക് നേതൃത്വം നൽകിയത് തീർത്ഥഗിരി ശർക്കരൈ മന്നാഡിയാർ എന്നറിയപ്പെട്ടിരുന്ന ധീരൻ ചിന്നമലൈ ഗൗണ്ടർ ആയിരുന്നു. ചിന്നമലൈ ഗൗണ്ടരുടെ സഹോദരങ്ങളായ കറുപ്പു ദേവരും വേലപ്പനും ഈ സൈന്യത്തിലെ പ്രധാന അംഗങ്ങളായിരുന്നു. മൈസൂർ രാജാവായ ടിപ്പു സുൽത്താനെ പിന്തുണയ്ക്കുന്നതിനുവേണ്ടി കേരളവർമ്മ പഴശ്ശിരാജയുടെ സൈന്യത്തോടൊപ്പം മഴവല്ലി ശ്രീരംഗപട്ടണം, കോവൈ എന്നിവിടങ്ങളിലേക്ക് കൊങ്ങുനാട്ടിൽ നിന്നുള്ള സൈന്യം പോവുകയുണ്ടായി. എന്നാൽ ഈ യാത്രയിലുടനീളം ബ്രിട്ടീഷുകാർ ഈ സൈന്യങ്ങൾക്ക് പ്രതിബന്ധങ്ങൾ സൃഷ്ടിക്കുകയുണ്ടായി. വഴിയിലെ വനങ്ങൾ കത്തിച്ചും പാതകൾ നശിപ്പിച്ചും ബ്രിട്ടീഷുകാർ സൈന്യത്തിന്റെ യാത്രയെ തടസ്സപ്പെടുത്തി. എന്നാൽ ഈ പ്രതിബന്ധങ്ങളെ പാളയക്കാരർ പരമാവധി പ്രതിരോധിക്കുകയുണ്ടായി.
ഒരു വർഷത്തിലധികം നീണ്ടുനിന്ന ഈ വലിയ യുദ്ധത്തിന്റെ അവസാനം ബ്രിട്ടീഷുകാർ വിജയിക്കുകയുണ്ടായി. 1801 മേയിൽ വലിയ പരിശ്രമങ്ങൾക്കൊടുവിൽ ലഫ്റ്റനന്റ് കേണൽ ആഗ്നൂവിന്റെ നേതൃത്വത്തിലുള്ള കമ്പനി പാഞ്ചാലൻകുറിച്ചി തുറമുഖം പിടിച്ചെടുക്കുകയും ചെയ്തു. ഇതേ സമയം കാളയർ കോവിലിലെ വനത്തിൽ വച്ച് ഊമത്തുറൈയും മരുതു സഹോദരന്മാരും കണ്ടുമുട്ടി. 1801-ൽ കാളയർ കോവിൽ പിടിച്ചെടുക്കുന്നതിനിടെ അവിടെവച്ച് ഇവരെ കണ്ടെത്തുകയും ചെയ്തിരുന്നു. തുടർന്ന് 1801 നവംബർ 16-ന് ഊമൈത്തുറൈയും മരുതു സഹോദരന്മാരും തൂക്കിലേറ്റപ്പെട്ടു.
ഫലം
1799 ലും 1800 - 1805 വരെയുള്ള കാലയളവിലും പാളയക്കാരർക്ക് സംഭവിച്ച പരാജയം മുഖ്യപദവിയ്ക്ക് ഉണ്ടായിരുന്ന സ്വാധീനം മിതപ്പെടുത്താൻ കാരണമായി. 1801 ജൂലൈ 31-ന് ഒപ്പിട്ട കർണാട്ടിക് ഉടമ്പടി പ്രകാരം ബ്രിട്ടീഷുകാർ തമീഴ്‌നാടിനുമേൽ നേരിട്ട് ആധിപത്യം സ്ഥാപിക്കുകയുണ്ടായി. ഏകദേശം രണ്ടര നൂറ്റാണ്ട് നീണ്ടുനിന്ന പാളയക്കാരർ എന്ന സമ്പ്രദായം ബ്രിട്ടീഷുകാർ അവസാനിപ്പിക്കുകയും ആ സ്ഥാനത്ത് പുതിയതായി സമീന്ദാരി എന്ന സമ്പ്രദായം ആവിഷ്കരിക്കുകയും ചെയ്തു.
ഐതിഹ്യം
യുദ്ധത്തനു ശേഷമുള്ള കാലഘട്ടത്തിൽ, ധീരൻ ചിന്നമലൈ, കട്ടബൊമ്മൻ, മരുതു പാണ്ടിയർ എന്നിവരുമായി ബന്ധപ്പെട്ട് വിവിധ തരത്തിലുള്ള ഐതിഹ്യങ്ങൾ രൂപപ്പെടുകയുണ്ടായി.
അധിക വായനയ്ക്ക്
വർഗ്ഗം:ഇന്ത്യൻ സ്വാതന്ത്ര്യസമരം വർഗ്ഗം:ബ്രിട്ടീഷ് ഈസ്റ്റ് ഇന്ത്യ കമ്പനി ഉൾപ്പെട്ട യുദ്ധങ്ങൾ
പീപ്പിൾസ് ഫൗണ്ടേഷൻ
പീപ്പിൾസ് ഫൗണ്ടേഷൻ. കേരളത്തിൽ പ്രവർത്തിക്കുന്ന ഒരു എൻ.ജി.ഒ സംഘടന. ജനക്ഷേമ- വിദ്യാഭ്യാസ-തൊഴിൽ-ആരോഗ്യ സേവന മേഖലകളിൽ പ്രവർത്തിച്ചു കൊണ്ടിരിക്കുന്നു. ഭവനപദ്ധതി, ദുരിതാശ്വാസ പ്രവർത്തനങ്ങൾ, സ്കോളർഷിപ്പ് വിതരണം, ബോധവൽക്കരണ പരിപാടികൾ മുതലായ വ്യത്യസ്തമേഖലകളിലാണ് സംഘടന പ്രവർത്തനങ്ങൾ നടക്കുന്നത്. ഫൗണ്ടേഷന് കീഴിലുള്ള ജനകീയ ഭവനപദ്ധതിയാണ് പീപ്പിൾസ് ഹോം. നിർദ്ദനരായ വിദ്യാർഥികൾക്കുള്ള പഠനോപകരണ വിതരണം, സാമൂഹിക സേവന മേഖലയുമായി ബന്ധപ്പെട്ട പദ്ധതികളുടെ ആസൂത്രണം, നിർവഹണം, ഗവേഷണം, അവലോകനം, മനുഷ്യവിഭവശേഷി ഒരുക്കൽ, ഗൈഡൻസ്, കൺൾട്ടൻസി, പബ്ലിക് റിലേഷൻ, പരിശീലനം, സാമ്പത്തിക വിഭവശേഖരണം, പങ്കാളിത്ത പദ്ധതികൾ, ഡോക്യുമെന്റേഷൻ എന്നിവയാണ് പ്രവർത്തന മേഖലകൾ.
എജ്യുക്യാച്ച്
വിദ്യാഭ്യാസ രംഗത്ത് പിന്നാക്കം നിൽക്കുന്ന വിദ്യാർഥികൾ പഠന സൗകര്യമൊരുക്കുകയും പഠനോപകരണ സഹായം ലഭ്യമാക്കുകയും ചെയ്യുന്നതിനായി സംസ്ഥാന തലത്തിൽ പീപ്പിൾസ് ഫൗണ്ടേഷന് കീഴിൽ പ്രഖ്യാപിക്കപ്പെട്ട പദ്ധതിയാണ് എജ്യുക്യാച്ച്. പദ്ധതിയുടെ ഉദ്ഘാടനം 2016 മെയ് 28 ന് മന്ത്രി എ.കെ. ശശീന്ദ്രനാണ് നിർവ്വഹിച്ചത്. കേരളത്തിലെ 300 പിന്നാക്ക പ്രദേശങ്ങളിലെ 4000 ദരിദ്ര വിദ്യാർഥികൾക്കാണ് സ്‌കൂൾ കിറ്റ് വിതരണം ചെയ്യുന്നത്. മലയോര-തീരദേശങ്ങൾ, ചേരി പ്രദേശങ്ങൾ, പിന്നാക്ക കോളനികൾ എന്നിവർക്ക് മുൻഗണന നൽകിയാണ് പദ്ധതി പ്രഖ്യാപിച്ചത്.
കോവിഡ്19: പ്രവാസി പുനരധിവാസം
കോവിഡ് ബാധിച്ച് മരണമടഞ്ഞ നിർധനരായ ഗൾഫ് പ്രവാസി കുടുംബങ്ങൾക്ക് പുനരധിവാസ പദ്ധതികൾ നടപ്പാക്കുമെന്ന് പീപ്പിൾസ് ഫൗണ്ടേഷൻ ചെയർമാൻ എം.കെ. മുഹമ്മദലി അറിയിച്ചു. നിർധനരായ പ്രവാസികളുടെ കുടുംബങ്ങൾക്ക് വീട്, മരണമടഞ്ഞ പ്രവാസികളുടെ മക്കൾക്ക് സ്‌കോളർഷിപ്പ്, അർഹരായ കുടുംബാംഗങ്ങളിൽ ഒരാൾക്ക് സ്വയം തൊഴിൽ പദ്ധതി, ഭൂരഹിതരായ പ്രവാസി കുടുംബങ്ങൾക്ക് ഭൂമി എന്നിവ ഉൾക്കൊള്ളുന്നതാണ് പുനരധിവാസ പദ്ധതികൾ. പണി പൂർത്തിയാകാത്ത വീടുകൾ പൂർത്തിയാക്കാനും പുതിയ വീടുകൾ പണിയാനും സഹായം നൽകും. വീടുവെക്കാൻ സ്വന്തമായി സ്ഥലമില്ലാത്ത കുടുംബങ്ങൾക്ക് പീപ്പിൾസ് ഫൗണ്ടേഷന്റെ കൈവശം വിവിധ ജില്ലകളിലുള്ള സ്ഥലം അവർക്ക് സൗകര്യപ്രദമാണെങ്കിൽ അവിടെ ആവശ്യമായ സ്ഥലം നൽകും.
1644
വർഗ്ഗം:1640-കൾ
1643
വർഗ്ഗം:1640-കൾ
1648
വർഗ്ഗം:1640-കൾ
എന്തനി നേ വർണ്ണിന്തുനു
ത്യാഗരാജസ്വാമികൾ മുഖാരിരാഗത്തിൽ ചിട്ടപ്പെടുത്തിയ ഒരു കൃതിയാണ് എന്തനി നേ വർണ്ണിന്തുനു ശബരീഭാഗ്യ
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:മുഖാരി രാഗത്തിൽ ചിട്ടപ്പെടുത്തിയ കൃതികൾ
സരിത കുക്കു
ഒരു മലയാളചലച്ചിത്രനടിയും സ്റ്റേജ് ആർട്ടിസ്റ്റും ആണ് സരിത കുക്കു. മഹാത്മാ ഗാന്ധിയേയും ബുദ്ധനേയും അപമാനിക്കുന്നുവെന്നും അസഭ്യഭാഷ ഉപയോഗിച്ചുവെന്നും ചൂണ്ടിക്കാട്ടി ഇന്ത്യൻ സെൻസർ ബോർഡ് പ്രദർശനാനുമതി നിഷേധിച്ചു വിവാദത്തിലകപ്പെട്ട പാപ്പിലിയോ ബുദ്ധയിലെ അഭിനയത്തിന് 2012-ലെ കേരളസംസ്ഥാന ചലച്ചിത്ര അക്കാദമിയുടെ പ്രത്യേക ജൂറി പുരസ്‌കാരം സരിത കുക്കുവിനു ലഭിച്ചിട്ടുണ്ട്.
ജീവിതരേഖ
കേരളത്തിലെ എറണാകുളം ജില്ലയിലെ കൊച്ചിയിൽ, ആർമിയിൽ ഓഫീസറായിരുന്ന കുഞ്ഞിക്കണ്ണൻ കണ്ണോത്തിൻറെയും സി. പി. കാർത്യായനിയുടെയും മകളായി 1983 ഒക്റ്റൊബർ 30 -ന് ജനിച്ചു. ബാംഗ്ലൂർ, കൊൽക്കത്ത എന്നിവിടങ്ങളിലെ കേന്ദ്രീയ വിദ്യാലയങ്ങളിലായിരുന്നു പത്താംക്ലാസ് വരെയുള്ള പഠനം. തുടർന്ന്, കണ്ണൂർ ജില്ലയിലെ കരിവെള്ളൂർ ജി. എച്ച്. എസിൽ നിന്നു പ്ളസ് ടുവും കണ്ണൂരിലെ പയ്യന്നൂർ കോളേജിൽ നിന്നു ബി. എസ്. സി. ബോട്ടണിയിൽ ബിരുദവും കോയമ്പത്തൂരിലെ പി. എസ്. ജി. കോളേജ് ഓഫ് ആർട്സ് ആൻഡ് സയൻസിൽ നിന്ന് ഇലക്ട്രൊണിക് മീഡിയയിൽ മാസ്റ്റർ ബിരുദം നേടി.
അഭിനയജീവിതം
കൊൽക്കത്തയിൽ, സത്യജിത് റായുടെ പേരിലുള്ള സത്യജിത് റായ് ഫിലിം ആൻഡ് ടെലിവിഷൻ ഇൻസ്റ്റിട്ട്യൂട്ടിലൂടെയായിരുന്നു സരിത കുക്കുവിൻറെ അഭിനയരംഗത്തേക്കുള്ള തുടക്കം. 2004, 2005 വർഷങ്ങളിൽ, കണ്ണൂർ യൂണിവേഴ്സിറ്റി കലോത്സവ നാടകങ്ങളിലെ അഭിനയത്തിന് നല്ല നടിയായി തിരഞ്ഞെടുക്കപ്പെട്ട സരിതയുടെ ആദ്യ സിനിമയായ പാപ്പിലിയോ ബുദ്ധയിലെ മഞ്ജുശ്രീ എന്ന കഥാപാത്രം സരിതയുടെ അഭിനയജീവിതത്തിലെ വഴിത്തിരിവായി. തുടർന്ന്, ഇയ്യോബിന്റെ പുസ്തകം, കാറ്റ്, വൃത്താകൃതിയിലുള്ള ചതുരം, വെയിൽ മരങ്ങൾ, ആഭാസം, വെളുത്ത രാത്രികൾ തുടങ്ങി പതിനഞ്ചിലധികം സിനിമകളിലും അടുക്കള, ഒഥല്ലോ എ പോസ്റ്റ് മോഡേൺ ട്രാജടി, റൈഡർ ഓഫ് ദി സീ തുടങ്ങിയ നാടകങ്ങളിലും ഇതിനോടകം  സരിത അഭിനയിച്ചു കഴിഞ്ഞു.
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രനടിമാർ
അമ്മയ്ക്കൊരു താരാട്ട്
2015ൽ ശ്രീകുമാരൻ തമ്പി രചനയും സംവിധാനവും നിർവഹിച്ച ഒരു ചലച്ചിത്രമാണ് അമ്മയ്ക്കൊരു താരാട്ട്. ശാരദ, മധു, സുരാജ് വെഞ്ഞാറമ്മൂട്, മഞ്ജു പിള്ള, ബിന്ദു പണിക്കർ, മണികണ്ഠൻ പട്ടാമ്പി, സായികുമാർ, പി.ശ്രീകുമാർ, ഇന്ദ്രൻസ്, മാമുക്കോയ എന്നിവരാണ് ഈ ചിത്രത്തിൽ മുഖ്യ വേഷങ്ങളിൽ അഭിനയിച്ചിരിക്കുന്നത്.
സംഗീതം
ഈ ചിത്രത്തിലെ ഗാനങ്ങൾ എഴുതിയതും സംഗീതം നൽകിയതും ശ്രീകുമാരൻ തമ്പി തന്നെയാണ്.
പുറത്തേക്കുള്ള കണ്ണികൾ
വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ശ്രീകുമാരൻ തമ്പി സംവിധാനം ചെയ്ത ചലച്ചിത്രങ്ങൾ വർഗ്ഗം:മധു- ശാരദ ജോഡി
ഏകമനഃവാദം
യേശുക്രിസ്തുവിന്റെ വ്യക്തിത്വത്തിലെ ദൈവ-മനുഷ്യസ്വഭാവങ്ങളുടെ പാരസ്പര്യത്തെ സംബന്ധിച്ച ഒരു നിലപാടാണ് ഏകമനഃവാദം (Monothelitism). ദൈവപുത്രന്റെ മനുഷ്യാവതാരമായി വിശ്വസിക്കപ്പെടുന്ന ക്രിസ്തുവിന് വ്യതിരിക്തമായ ദൈവ, മനുഷ്യസ്വഭാവങ്ങൾ ഉണ്ടങ്കിലും ഇരുസ്വഭാവങ്ങൾക്കും പൊതുവായി ഒരു മനസ്സു മാത്രമേയുള്ളു എന്നാണ് ഈ നിലപാടിന്റെ ചുരുക്കം. 'ക്രിസ്തുശാസ്ത്രത്തിലെ' ഏകസ്വഭാവപക്ഷത്തിനും ദ്വിസ്വഭാവപക്ഷത്തിനും ഇടയിലെ മദ്ധ്യപക്ഷമായും, ദൈവ-മനുഷ്യസ്വഭാവങ്ങളുടെ വ്യതിരിക്തതക്കൊപ്പം യേശുവിന് വ്യതിരിക്തമായ മനസ്സുകളുമുണ്ടെന്ന വീക്ഷണത്തിന്റെ വിപരീതപക്ഷമായും ഇതിനെ കണക്കാക്കാം.
4 മുതൽ 6 വരെ നൂറ്റാണ്ടുകളിലെ ക്രിസ്തുശാസ്ത്രസംവാദങ്ങളുടെ പശ്ചാത്തലത്തിൽ, എ.ഡി. എഴാം നൂറ്റാണ്ടിന്റെ ആദ്യപകുതിയിൽ അവതരിപ്പക്കപ്പെട്ട ഈ വീക്ഷണം ബൈസാന്തിയൻ സാമ്രാജ്യത്തിൽ കാര്യമായ ജനപ്രീതി നേടി. ക്രിസ്തുവിലെ ദൈവ-മനുഷ്യസ്വഭാവങ്ങളുടെ പരസ്പരബന്ധത്തെ സംബന്ധിച്ച കൽക്കദോനിയ സൂനഹദോസിന്റെ (Council of Calcedon) തീരുമാനം അംഗീകരിക്കാതിരുന്ന ഏകസ്വഭാവവാദികളുമായി ഒത്തുതീർപ്പുണ്ടാക്കി സാമ്രാജ്യത്തിൽ മതപരമായ ഐക്യം സ്ഥാപിക്കാൻ ആഗ്രഹിച്ച ഭരണാധികാരികൾ ഇതിനെ പ്രോത്സാഹിപ്പിച്ചു. ഒരു ഘട്ടത്തിൽ ബൈസാന്തിയൻ പാത്രിയർക്കീസിന്റെ പിന്തുണ പോലും ഉണ്ടായിരുന്ന ഈ നിലപാട് എ.ഡി. 681-ൽ വേദവ്യതിചലനമായി പ്രഖ്യാപിക്കപ്പെട്ടു.
പശ്ചാത്തലം
അഞ്ചാം നൂറ്റാണ്ടിൽ യേശുക്രിസ്തുവിന്റെ സ്വഭാവത്തെ സംബന്ധിച്ച ചർച്ചകൾ ക്രൈസ്തവലോകത്തിന്റെ ചില മേഖലകളിൽ ചിന്താക്കുഴപ്പം പരത്തിയിരുന്നു. 325ലെ നിഖ്യാ സൂനഹദോസ് ആരിയനിസത്തെ സംബന്ധിച്ച സംവാദങ്ങൾക്കൊടുവിൽ യേശു സമ്പൂർണ്ണദൈവമല്ല എന്ന വാദം തള്ളിക്കളഞ്ഞ് മനുഷ്യനായി അവതരിച്ച ദൈവപുത്രനാണ് യേശുവെന്നു വിധിച്ചിരുന്നു. എങ്കിലും ദൈവപുത്രന്റെ യഥാർത്ഥസ്വഭാവത്തിന്റെ കാര്യത്തിൽ അവ്യക്തത നിലനിന്നു. ഒരേസമയം മനുഷ്യനും ദൈവവുമായിരിക്കുന്ന വ്യക്തിയിലെ, ദൈവ-മനുഷ്യസ്വഭാവങ്ങളുടെ പാരസ്പര്യം തർക്കവിഷയമായി.
ബഹുവിധമായ ബാഹ്യഭീഷണികൾ നേരിട്ടിരുന്ന ബൈസാന്തിയൻ സാമ്രാജ്യം ഈ ഛിദ്രത്തിൽ അപകടം കണ്ടു. ബാഹ്യഭീഷണി ഏറെ അനുഭവപ്പെട്ടിരുന്ന പ്രവിശ്യകളിലെ ഏകസ്വഭാവവാദികളായ പ്രജകളാകട്ടെ, ബൈസാന്തിയൻ അധികാരികളെ തങ്ങളുടെ വിശ്വാസം തകർക്കാൻ അവസരം പാർത്തിരിക്കുന്ന വേദവിരോധികളായി കണ്ടു. ആ പ്രദേശങ്ങളിൽ സംഖ്യാബലം ഏകസ്വഭാവവാദികൾക്കായിരുന്നു. ഉദാഹരണമായി ഈജിപ്തിൽ അൻപതു ലക്ഷം കോപ്റ്റിക് ഏകസ്വഭാവവാദികളും വെറും മുപ്പതിനായിരം ഗ്രീക്ക് കൽക്കദോനിയന്മാരുമാണ് ഉണ്ടായിരുന്നത്. അതേസമയം സിറിയയിലും മെസോപ്പൊട്ടേമിയയിലും നെസ്തോറിയന്മാരും ഏകസ്വഭാവവാദികളും തമ്മിലായിരുന്നു മത്സരം. അർമീനിയാക്കാരുടെ വിശ്വാസവും കൽക്കദോനിയവിരുദ്ധമായിരുന്നു. ഈ പശ്ചാത്തലത്തിലാണ് ഏകമനഃവാദം ഒരൊത്തുതീർപ്പുസമവാക്യം എന്ന നിലയിൽ അവതരിക്കപ്പെട്ടത്. കൂടുതൽ വ്യാപ്തിയും വഴക്കവുമുള്ളതായി കാണപ്പെട്ട ഈ സമവാക്യത്തിനു കീഴിൽ സാമ്രാജ്യത്തിലെ ഭിന്നപക്ഷങ്ങളെ ഒന്നിപ്പിക്കാനാകുമെന്ന് ബൈസാന്തിയൻ സാമ്രാട്ട് ഹെരാക്ലിയസ് കരുതി.
യേശുവിൽ ഒരു സ്വഭാവം മാത്രമേയുള്ളു എന്നു കരുതിയിരുന്ന ഏകസ്വഭാവവാദികൾ സ്വാഭാവികമായും യേശുവിനെ ഏകമനസ്കനായും കണ്ടിരുന്നതിനാൽ, ഏകമനഃവാദം അവർക്ക് സ്വീകാര്യമാകുന്നായിരുന്നു പ്രതീക്ഷ. ഏകമനസ്സിന്റെ വിട്ടുവീഴ്ചയിൽ രണ്ടു സ്വഭാവങ്ങളുടെ വിശ്വാസം അംഗീകരിക്കാൻ കൽക്കദോനിയവിരുദ്ധർ തയ്യാറാകാൻ സാദ്ധ്യത ഉണ്ടായിരുന്നതിനാൽ ഈ വിശ്വാസം കൽക്കദോനിയമാരേയും ഏകസ്വഭാവവാദികളേയും ഒരുമിപ്പിച്ചേക്കുമെന്ന് അധികാരികൾ കരുതി. എങ്കിലും സഭാസൂനഹദോസുകൾ യേശുവിന്റെ വ്യക്തിത്വത്തിൽ എത്ര മനസ്സുണ്ട് എന്ന കാര്യത്തിൽ തീർപ്പുകല്പിച്ചിട്ടില്ലാതിരുന്നതിനാൽ, ഈ വിശ്വാസം കൽക്കദോനിയന്മാർക്ക് സ്വീകരിക്കാവുന്നതോ എന്നതിൽ സന്ദേഹമുണ്ടായിരുന്നു.
'ഏകോർജ്ജവാദം'
കോൺസ്റ്റാന്റിനോപ്പിളിലെ പാത്രിയർക്കീസ് സെർജിയസ് ഒന്നാമൻ ആദ്യമായി അവതരിപ്പിച്ച ഈ സിദ്ധാന്തം താമസിയാതെ ഹെരാക്ലിയസ് ചക്രവർത്തിയുടെ പിന്തുണ നേടി. എ.ഡി. 610-ൽ അധികാരത്തിലെത്തിയ ചക്രവർത്തി 622-ൽ അർമേനിയയിലെ മെത്രാൻ പൗലോസിനയച്ച ഒരു സന്ദേശത്തിൽ, ക്രിസ്തുവിന്റെ ഊർജ്ജം അഥവാ ക്രിയാശക്തി ഏകമാണെന്നഭിപ്രായപ്പെട്ടു. ഏകോർജ്ജവാദം (Monoenergism) എന്നു വിളിക്കപ്പെടുന്ന ഈ സിദ്ധാന്തം ഏകമനഃവാദത്തിന്റെ പൂർവരൂപമായിരുന്നു. ഈ സിദ്ധാന്തത്തിന്റെ ഔപചാരികമായ അംഗീകാരത്തിന് ചക്രവർത്തി ശ്രമിച്ചു. ക്രിസ്തുശാസ്ത്രപരമായ ഈ വിട്ടുവീഴ്ചയുടെ അടിസ്ഥാനത്തിൽ കൽക്കദോനിയപക്ഷവും എതിരാളികളും തമ്മിൽ ഒത്തുതീർപ്പിനുള്ള സാദ്ധ്യതകൾ തെളിഞ്ഞെങ്കിലും കൽക്കദോനിയപക്ഷത്തു നിന്നു തന്നെ എതിർപ്പുകൾ ഉയർന്നു. പലസ്തീനയിലെ സോഫ്രോണിയസ് എന്ന സന്യാസിയായിരുന്നു എതിർപ്പിനു തേതൃത്വം കൊടുത്തത്. കുറേക്കാലത്തേക്ക് അദ്ദേഹത്തിന്റെ എതിർപ്പിനെ ഒതുക്കിനിർത്താൻ പാത്രിയർക്കീസ് സെർജിയസിനു കഴിഞ്ഞെങ്കിലും 634-ൽ സോഫ്രോണിയസ് യെരുശലേമിലെ പാത്രിയർക്കീസിന്റെ പദവിയിലെത്തിയതോടെ സ്ഥിതി മാറി. സ്വന്തം നില മെച്ചപ്പെടുത്താനായി സെർജിയസ്, പശ്ചിമദിക്കിന്റ് പാത്രിയർക്കീസായിരുന്ന റോമിലെ മാർപ്പാപ്പ ഹൊണോറിയസ് ഒന്നാമന് എഴുതി. ഹൊണോറിയസ് ഏകോർജ്ജവാദത്തെ പിന്തുണച്ചെങ്കിലും അതിനെ ഒരു വിശ്വാസസത്യമായി പ്രഖ്യാപിക്കുന്നതിൽ നിന്ന് ഒഴിഞ്ഞുനിന്നു. യേശുവിന് മനസ്സുകൾ ഒന്നോ രണ്ടോ എന്നത് ഏറെ പ്രാധാന്യമില്ലാത്തതും വൈയാകരണന്മാർക്കു തന്നെ തീരുമാനിക്കാവുന്നതുമായ കാര്യമാണെന്നായിരുന്നു അദ്ദേഹത്തിന്റെ അഭിപ്രായം. സോഫ്രോണിയസാകട്ടെ അതേസമയം, ഏകോർജ്ജവാദത്തെ നിശിതമായി വിമർശിക്കുന്ന എപ്പിസ്റ്റോളാ സിനോഡിക്കാ എന്ന രേഖ പ്രസിദ്ധീകരിച്ചു. ഏകമനഃവാദം, വേഷംമാറിയ ഏകസ്വഭാവവാദം മാത്രമാണെന്നും, കൽക്കദോനിയയിൽ കഷ്ടപ്പെട്ടു കൈവരിച്ച നേട്ടങ്ങളെ അത് ഇല്ലാതാക്കുമെന്നും അദ്ദേഹം വാദിച്ചു. അതോടെ, പാത്രിയർക്കീസും ചക്രവർത്തിയും ഏകോർജ്ജവാദം ഉപേക്ഷിച്ചു.
'എക്തേസിസ്'
എന്നാൽ മൂന്നുവർഷം കഴിഞ്ഞപ്പോൾ പാത്രിയർക്കീസ്, തന്റെ ക്രിസ്തുശാസ്ത്രസമവാക്യം ചില്ലറ ഭേദഗതിയോടെ അവതരിപ്പിച്ചു. എ.ഡി. 638-ൽ ബൈസാന്തിയൻ ചക്രവർത്തി പുറപ്പെടുവിച്ച 'എക്തെസിസ്' (Ecthesis) എന്ന പ്രഖ്യാപനം അതിന്റെ ഘോഷണമായിരുന്നു. സോഫ്രോണിയസിന്റെ വാദങ്ങൾക്കുള്ള മറുപടി എന്ന നിലയിലായിരുന്നു ഈ പ്രഖ്യാപനത്തിന്റെ അവതരണം. ക്രിസ്തുവിലെ ഊർജ്ജത്തെ സംബന്ധിച്ച ചർച്ചകൾക്കെല്ലാം വിലക്കു കല്പിച്ച ആ രേഖ, ക്രിസ്തുവിൽ രണ്ടു സ്വഭാവങ്ങളും ഏകമനസ്സുമാണുള്ളതെന്നു പ്രഖ്യാപിച്ചു. കൂടുതൽ സ്വീകാര്യമാകുമെന്നു കരുതപ്പെട്ട ഈ സമീപനത്തിന് പൗരസ്ത്യദിക്കിൽ കാര്യമായ പിന്തുണ കിട്ടി. ഈ പ്രഖ്യാപനത്തിനു മുൻപേ തന്നെ സോഫ്രോണിയസ് മരിച്ചിരുന്നു. യെരുശലേമിലെ പാത്രിയർക്കീസ് പദവിയിൽ അദ്ദേഹത്തിന്റെ പിൻഗാമിയായ ഫിറസാകട്ടെ അതിനെ പിന്തുണച്ചു. ഹെരാക്ലിയസ് ചക്രവർത്തിയുടെ സുഹൃത്തായിരുന്നു ഫിറസ്. അലക്സാണ്ഡ്രിയയിലേയും അന്ത്യോഖ്യായിലേയും പാത്രിയർക്കീസ്മാരുടെ പിന്തുണയും അതിനു ലഭിച്ചതോടെ പൗരസ്ത്യസഭയൊട്ടാകെ സ്വീകരിക്കപ്പെട്ട സിദ്ധാന്തമായി അത്.
സംഘർഷം
എങ്കിലും റോമിൽ മാർപ്പാപ്പാ പദവിയിൽ ഹൊണോറിയസിന്റെ പിൻഗാമിയായി വന്ന സെവേരിനസ്, ഹെരാക്ലിയസിന്റെ 'എക്തേസിസ്' വിളംബരത്തെ ശപിച്ചതോടെ ഏകമനഃവാദം വീണ്ടും വിവാദപരമായി. ഹോണോറിയസ് മാർപ്പായുടെ യഥാർത്ഥ അഭിപ്രായവും ഏകമനഃവാദത്തിനെതിരായിരുന്നു എന്നു സെവേരിനസ് വാദിച്ചു. സെവേരിനസിനെ പിന്തുടർന്നു മാർപ്പാപ്പാ ആയ യോഹന്നാൻ നാലാമനും ഈ സിദ്ധാന്തത്തെ സമ്പൂർണ്ണമായി തളിക്കളഞ്ഞു. യേശുക്രിസ്തു സമ്പൂർണ്ണദൈവവും സമ്പൂർണ്ണമനുഷ്യനും ആയതിനാൽ, മനുഷ്യസ്വഭാവത്തിന്റെ തികവിനായി യേശുവിൽ വ്യതിരിക്തമായ ഒരു മനുഷ്യമനസ്സ് ഉണ്ടാകാതെ വയ്യ എന്നതായിരുന്നു ഏകമനഃവാദത്തിന്റെ വിമർശകന്മാരുടെ ന്യായം. അതോടെ ക്രിസ്തീയതയിലെ കൽക്കദോനിയപക്ഷം കിഴക്കും പടിഞ്ഞാറുമായി ഭിന്നിച്ചുനിന്നു. എക്തേസിസിനു കിട്ടിയ തിരിച്ചടികളും സാമ്രാജ്യത്തിന്റെ വിവിധമേഖലകളിലെ ഇസ്ലാമിക മുന്നേറ്റവും വരുത്തിയ മനോവേദനയിൽ ആരോഗ്യം തകർന്ന ഹെരാക്ലിയസ് ചക്രവർത്തി താമസിയാതെ അന്തരിച്ചു. അദ്ദേഹത്തിന്റെ പിൻ‌ഗാമി കോൺസ്റ്റൻസ് രണ്ടാമൻ എക്തേസിസിലെ വാദങ്ങൾ ആവർത്തിച്ച് ടൈപ്പസ് (Typus) എന്ന പേരിൽ ഒരു പ്രഖ്യാപനം ഇറക്കി. എങ്കിലും എക്തേസിസിലേയും ടൈപ്പസിലേയും വിലക്കുകൾ അവഗണിച്ച്, മെത്രാന്മാരും സന്യാസികളും യേശുവിന്റെ വ്യക്തിത്വത്തിലെ 'ഊർജ്ജങ്ങളെക്കുറിച്ചുള്ള' ചർച്ച തുടരുന്നുണ്ടായിരുന്നു.
യോഹന്നാൻ നാലാമനു ശേഷം മാർപ്പാപ്പാ ആയ മാർട്ടിൻ ഒന്നാമൻ 649-ൽ റോമിലെ ലാറ്റരൻ കൊട്ടാരത്തിൽ വിളിച്ചുകൂട്ടിയ സൂനഹദോസ് ഏകമനഃവാദത്തേയും ബൈസാന്തിയൻ ഭരണകൂടത്തിന്റെ എക്തേസിസ്, ടൈപ്പസ് പ്രഖ്യാപങ്ങളേയും അപലപിച്ചു. ബൈസാന്തിയൻ സാമ്രാജ്യത്തിലെ ഏകമനഃവാദവിരോധികളായ വേദജ്ഞാനികളിൽ പലർക്കും റോം അഭയം കൊടുത്തു. നേരത്തേ ഹെരാക്ലിയസ് ചക്രവർത്തിയുടെ സെക്രട്ടറിയായായിരുന്ന വേദസാക്ഷി മാക്സിമസ് ആയിരുന്നു അവരിൽ പ്രമുഖൻ. റോമിനും ബൈസാന്തിയൻ ഭരണകൂടത്തിനുമിടയിൽ സംഘർഷം വർദ്ധിക്കാൻ ഇതും കാരണമായി. രോഷം മൂത്ത ബൈസാന്തിയൻ ഭരണകൂടം ഒടുവിൽ മാർട്ടിൻ ഒന്നാമൻ മാർപ്പാപ്പയേയും മാക്സിമസിനേയും പിടികൂടി. ക്രൈമിയയിലെ കെർസോണിലേക്കു നാടുകടത്തപ്പെട്ട മാർപ്പാപ്പ അവിടെ മരിച്ചു. പ്രവാസത്തിലും ഏകമനഃവാദത്തിനെതിരെ പ്രചാരണം തുടർന്ന മാക്സിമസിനെ, തിരികെ കൊണ്ടുവന്ന് നാവും വലംകൈയ്യും മുറിച്ചു കളഞ്ഞ ശേഷം, ആധുനിക ജോർജ്ജിയയുടെ ഭാഗമായ കോൾക്കിസ് പ്രദേശത്തെ ലസീക്കയിലേക്കു നാടുകടത്തി. അവിടെ അദ്ദേഹം മരിച്ചു.
വിലയിരുത്തൽ
സൃഷ്ടികളോട് പ്രത്യേകിച്ച് മനുഷ്യരോട് ദൈവത്തിനുള്ള അഗാധമായ സ്നേഹം കണക്കിലെടുക്കുമ്പോൾ, മനുഷ്യരൂപമെടുത്ത ദൈവവചനം എല്ലാം തികഞ്ഞ സമ്പൂർണ്ണമനുഷ്യൻ ആകാതെ വയ്യെന്നായിരുന്നു ഈ സിദ്ധാന്തത്തിന്റെ മുഖ്യവിമർശകരിൽ ഒരാളായ വേദസാക്ഷി മാക്സിമസിന്റെ വാദം. പീഡാസഹനത്തിനു മുൻപ് ഗെദ്സമേൻ തോട്ടത്തിലെ തീവ്രവിഷാദത്തിനിടെ യേശു, ദൈവപിതാവിനോട് "ഞാൻ മൻസ്സാകുന്നതു പോലെയല്ല, അവിടുത്തെ മനസ്സ് നിറവേറട്ടെ" എന്നു പറഞ്ഞത്, യേശുവിന്റെ വ്യതിരിക്തമായ മനുഷ്യമനസ്സിനു തെളിവായി മാക്സിമസ് എടുത്തുകാട്ടി.
ഏകസ്വഭാവവാദികളുമായി ഒത്തുതീർപ്പുണ്ടാക്കി ബൈസാന്തിയൻ സാമ്രാജ്യത്തിൽ മതപരമായ ഐക്യം സ്ഥാപിക്കുകയെന്ന രാഷ്ട്രീയലക്ഷ്യത്തോടെ അവതരിപ്പിക്കപ്പെട്ട ഈ സിദ്ധാന്തം, ഏകസ്വഭാവവാദികൾ ഏറെയുണ്ടായിരുന്ന പ്രവിശ്യകൾ ഇസ്ലാമിക മുന്നേറ്റത്തിൽ നഷ്ടപ്പെട്ടതോടെ അപ്രസക്തമായി. ഈ പരാജയങ്ങൾക്കു ശേഷം, ഐക്യത്തെപ്പറ്റി സംസാരിക്കാൻ സാമ്രാജ്യത്തിൽ ഏകസ്വഭാവവാദികൾ തന്നെ ഇല്ലെന്നതായി അവസ്ഥ. യുദ്ധങ്ങളിൽ തുടർച്ചയായി നേരിട്ട തിരിച്ചടികൾ മൂലം, ഈ ക്രിസ്തുശാസ്ത്രനവീനത ദൈവപ്രീതികരമാണെന്നു വാദിക്കുക സാദ്ധ്യമല്ലെന്നായി. ഈ സാഹചര്യമാണ് ഏകമനഃവാദത്തിന്റെ തിരസ്കാരത്തിനും തിരോധാനത്തിനും അവസരമൊരുക്കിയത്.
യേശുവിന്റെ വ്യക്തിത്വത്തിലെ ദൈവ-മനുഷ്യസ്വഭാവങ്ങളുടെ പാരസ്പര്യത്തെ കേന്ദ്രീകരിച്ച് നൂറ്റാണ്ടുകളോളം നടന്ന ക്രിസ്തുശാസ്ത്ര സംവാദപരമ്പരയുടെ മുഖ്യഘട്ടങ്ങളിൽ അവസാനത്തേതായിരുന്നു ഏകമനഃവാദത്തെ സംബന്ധിച്ച തർക്കം. കോൺസ്റ്റാന്റിനോപ്പിളിൽ സമ്മേളിച്ച ആറാം സാർവർത്രിക സൂനഹദോസിൽ ഏകമനഃവാദത്തിന്റെ തിരസ്കാരത്തോടെ ആ സംവാദപരമ്പര ഏറെക്കുറെ സമാപിച്ചു. യേശുവിന്റെ വ്യക്തിത്വം രണ്ടു മനസ്സുകൾ ചേർന്നതാണെന്ന ആ സൂനഹദോസിന്റെ തീരുമാനം കൽക്കദോനിയാൻ ക്രിസ്തീയതയുടെ, കത്തോലിക്കാ, ഒർത്തഡോക്സ്, പ്രൊട്ടസ്റ്റന്റ് ശാഖകൾ എല്ലാം തന്നെ ഇന്ന് അംഗീകരിക്കുന്നു.
അവലംബം
വർഗ്ഗം:ക്രിസ്തുശാസ്ത്രം
എം.ജെ. അക്ബർ
ഇന്ത്യയിലെ മുൻനിര പത്രപ്രവർത്തകനും ഗ്രന്ഥകാരനുമാണ്‌ മുബഷർ ജാവേദ് അക്ബർ എന്ന '''എം. ജെ. അക്ബർ'''. പ്രമുഖ ഇംഗ്ലീഷ് വാരികയായ ഇന്ത്യാടുഡെയുടെ എഡിറ്റോറിയൽ ഡയറക്ടറായും‌ ഇംഗ്ലീഷ് ന്യൂസ് ചാനലായ ഹെഡ്ലൈൻസ് ടുഡെയുടെ ചുമതലയും അദ്ദേഹം വഹിച്ചു. നരേന്ദ്ര മോദി മന്ത്രിസഭയിൽ അംഗമായിരുന്ന അക്ബർ സ്ത്രീപീഢന ആരോപണവുമായി ബന്ധപ്പെട്ട് രാജിവെക്കുകയായിരുന്നു.
"ദി സൺഡെ ഗാർഡിയൻ" എന്ന പേരിൽ ഒരു വാരികയും അക്ബറിന്റെ പത്രാധിപത്യത്തിൽ ഇറങ്ങി. "ദി ഏഷ്യൻ ഏജിന്റെ" സ്ഥാപകനും മുൻ പത്രാധിപരുമാണ്‌ അക്ബർ. ഹൈദരാബാദിൽ നിന്ന് ഇറങ്ങുന്ന "ഡെക്കാൻ ക്രോണിക്കിളിന്റെ" പത്രാധിപരായും അക്ബർ പ്രവർത്തിച്ചിട്ടുണ്ട്.
നിരവധി കൃതികളുടെ രചയിതാവാണ്‌ അക്ബർ. ബൈലൈൻ,ജവഹർലാൽ നെഹ്‌റുവിന്റെ ജീവചരിത്രമായ നെഹ്‌റു: ദി മയ്ക്കിംഗ് ഓഫ് ഇന്ത്യ, കാശ്മീരിനെ കുറിച്ചുള്ള ബിഹൈൻഡ് ദി വെയ്ൽ, റയറ്റ് ആഫ്‌റ്റർ റയറ്റ്, ഇന്ത്യ: ദി സീജ് വിതിൻ എന്നിവ അദ്ദേഹത്തിന്റെ പ്രധാന കൃതികളാണ്‌. സമീപകാലത്തിറങ്ങിയ അദ്ദേത്തിന്റെ പുസ്തകമാണ്‌ "ബ്ലഡ് ബ്രദേഴ്സ്". മാറിവരുന്ന ഹിന്ദു-മുസ്ലിം ബന്ധത്തേയും ഇന്ത്യയിലേയും ലോകരാജ്യങ്ങലിലേയും നിരവധി സം‌ഭവങ്ങളുടെ വിവരണങ്ങളടങ്ങുന്ന കൃതിയാണിത്.
വർഗ്ഗം:ഇന്ത്യയിലെ പത്രപ്രവർത്തകർ വർഗ്ഗം:ഇംഗ്ലീഷ് പത്രപ്രവർത്തകർ വർഗ്ഗം:ഒൻപതാം ലോക്‌സഭയിലെ അംഗങ്ങൾ വർഗ്ഗം:നരേന്ദ്ര മോദി മന്ത്രിസഭ വർഗ്ഗം:മധ്യപ്രദേശിൽ നിന്നും രാജ്യസഭയിൽ അംഗമായവർ വർഗ്ഗം:1951-ൽ ജനിച്ചവർ
അൽ ഫാറാബി
രാഷ്ട്രീയം, തത്വചിന്ത, ശാസ്ത്രം, ഗണിതം, സംഗീതം തുടങ്ങിയ മേഖലകളിൽ ശ്രദ്ധേയ സംഭാവനകളർപ്പിച്ച ഒരു ബഹുമുഖപ്രതിഭയായിരുന്നു അബൂനസ്‌ർ അൽ ഫാറാബി (أبو نصر محمد الفارابي). പടിഞ്ഞാറൻ നാടുകളിൽ അൽഫാറാബിയസ് എന്ന പേരിൽ ഇദ്ദേഹം അറിയപ്പെടുന്നു (c. 872 - ഡിസംബർ 14, 950/951 )
ഇസ്‌ലാമിക തത്വചിന്ത, നിയമങ്ങൾ എന്നിവയിൽ പ്രഗൽഭനായിരുന്ന അദ്ദേഹം നിരവധി ഗ്രന്ഥങ്ങൾ രചിച്ചു. ഒന്നാം അധ്യാപകനായ അരിസ്റ്റോട്ടിലിന് ശേഷമുള്ള രണ്ടാമത്തെ അധ്യാപകൻ എന്നാണ് മുസ്‌ലിം തത്വചിന്തകർക്കിടയിൽ അൽ ഫാറാബി അറിയപ്പെടുന്നത്.
ഗ്രീക്ക് തത്വചിന്തയുടെ പല ഗ്രന്ഥങ്ങളും അവലംബിച്ച് അൽ ഫാറാബി തയ്യാറാക്കിയ വിവരണങ്ങളും ഗ്രന്ഥങ്ങളും വഴി അവയുടെ സംരക്ഷണം എന്ന പ്രക്രിയ നടപ്പിലാക്കപ്പെട്ടു.
അവിസെന്ന, മൈമോനിഡെസ് തുടങ്ങിയ നിരവധി പ്രമുഖ തത്ത്വചിന്തകരെ സ്വാധീനിക്കുകയും ചെയ്തു. തന്റെ കൃതികളിലൂടെ അദ്ദേഹം പടിഞ്ഞാറും കിഴക്കും അറിയപ്പെടുന്നു.
ജീവചരിത്രം
അൽ ഫാറാബിയുടെ ജീവിതത്തെക്കുറിച്ച് വളരെ കുറഞ്ഞ വിവരങ്ങൾ മാത്രമേ ലഭ്യമായിട്ടുള്ളൂ. ജീവചരിത്രം രേഖപ്പെടുത്തപ്പെടാതിരുന്നതാണ് ഇതിന് കാരണം. തത്വചിന്തയുടെ ചരിത്രം വിവരിക്കുന്ന ഭാഗത്ത് അൽ ഫാറാബി തന്നെ ആത്മകഥാപരമായ ചില പരാമർശങ്ങൾ നടത്തുന്നതാണ് ജീവചരിത്രത്തിന്റെ ഒരു സ്രോതസ്സ്. അൽ മസ്ഊദി, ഇബ്ൻ അൽ നാദിം, ഇബ്ൻ ഹൗഖൽ എന്നിവരുടെ രചനകളിലും ചില പരാമർശങ്ങൾ ലഭ്യമാണ്. സൈദ് അൽ അന്തലൂസി അൽ ഫാറാബിയുടെ ഒരു ജീവ്ചരിത്രം ലഭിച്ചതായി കാണാം. 12-13 നൂറ്റാണ്ടുകളിലെ അറബ് ജീവചരിത്രകാരന്മാരുടെ രചനകളിൽ വസ്തുതകളേക്കാറെ കഥകൾ നിറഞ്ഞതായി കണക്കാക്കപെടുന്നു.
ദ്വിതീയ ഉറവിടങ്ങൾ
വർഗ്ഗം:ശാസ്ത്രത്തിന്റെ തത്ത്വചിന്തകർ വർഗ്ഗം:മതത്തിന്റെ തത്ത്വചിന്തകർ വർഗ്ഗം:ഭാഷയുടെ തത്ത്വചിന്തകർ വർഗ്ഗം:ഇസ്ലാമിക തത്ത്വചിന്തകർ വർഗ്ഗം:950-കളിൽ മരിച്ചവർ വർഗ്ഗം:870-കളിൽ ജനിച്ചവർ വർഗ്ഗം:All articles with unsourced statements വർഗ്ഗം:Pages with unreviewed translations
വിരദ്വാരം
thumb|
ഭൗതിക ശാസ്ത്രത്തിൽ സ്ഥലകാലത്തിൽ കുറുക്കുവഴികൾ സൃഷ്ടിക്കാൻ കഴിയുന്ന ഒരു സവിശേഷതയാണ് വിരദ്വാരം, (Wormhole).ഐൻസ്റ്റൈൻ-റോസൻ പാലം എന്നും ഇത് അറിയപ്പെടുന്നു. ഒരറ്റത്ത് തമോദ്വാരവും മറ്റെ അറ്റത്ത് ധവളദ്വാരവുമുള്ള വിരദ്വാരത്തിന് രണ്ട് ചോർപ്പുകൾ അവയുടെ ചെറിയ അറ്റങ്ങൾ യോജിപ്പിച്ച് വെച്ചാൽ ഉണ്ടാകുന്ന ആകൃതിയായിരിക്കും. ഉണ്ടായപാടെ കഴുത്ത് തകർന്ന് പോകുന്നതിനാൽ സാധാരണ വിരദ്വാരത്തിന് നൈമിഷികമായ ആയുസ്സേ ഉള്ളൂ. എന്നാൽ പ്രതിദ്രവ്യത്തിന്റെ ഒരു കവചത്തിലൂടെ കഴുത്തിനെ ശക്തമാക്കിയാൽ ഒരു നിലനിൽപ്പുള്ള വിരദ്വാരം ഉണ്ടാക്കാൻ സാധിക്കും. അങ്ങനെയുള്ള ഒന്നിലൂടെ സമയ യാത്ര പ്രാവർത്തികമായേക്കുമെന്ന് വിശ്വസിക്കുന്നു. ഉദാഹരണത്തിന് 1980 ജനുവരി ഒന്നാം തീയതിയും വർത്തമാനകാലവുമായി യോജിപ്പിക്കുന്ന ഒരു നിലനിൽപ്പുള്ള വിരദ്വാരം സൃഷ്ടിച്ചെന്നിരിക്കട്ടെ. അതിന്റെ തമോദ്വാര ഭാഗം വർത്തമാനകാലത്തും മറുഭാഗമായ ധവളദ്വാരം 1980 ജനുവരി ഒന്നാം തീയതിയിലുമായിരിക്കും. തമോദ്വാരത്തിലൂടെ വലിച്ചെടുക്കപ്പെടുന്ന ഒരു വസ്തു ധവളദ്വാരത്തിലൂടെ വർഷങ്ങൾ പുറകിലേക്ക് പുറന്തള്ളപ്പെടുന്നു. പ്രകാശവേഗത്തിലായിരിക്കും ഈ വസ്തു വിരദ്വാരം വഴി നീങ്ങുക.
വർഗ്ഗം:ഭൗതികശാസ്ത്രം വർഗ്ഗം:സമയയാത്ര വർഗ്ഗം:തമോദ്വാരം വർഗ്ഗം:ആൽബർട്ട് ഐൻസ്റ്റൈൻ
1645
വർഗ്ഗം:1640-കൾ
അന്ന ചാപ്‌മാൻ
ഒരു റഷ്യൻ ഹാക്കറും ചാരവനിതയുമാണ് അന്ന ചാപ്‌മാൻ. റഷ്യൻ ഫെഡറേഷന്റെ ഇന്റലിജൻസ് ഏജൻസിയുടെ ഭാഗമായി ഇല്ലീഗൽസ് പ്രോഗ്രാം എന്ന ചാരസംഘടനയുടെ ഭാഗമായി പ്രവർത്തിച്ചിരുന്ന ഇവർ മറ്റ് ഒൻപത് കൂട്ടാളികൾക്കൊപ്പം 2010 ജൂൺ 27നു അറസ്റ്റ് ചെയ്യപ്പെട്ടു. 2010 ജൂലൈയിൽ റഷ്യയും അമേരിക്കയും തമ്മിൽ തടവിലുള്ളവരെ പരസ്പരം കൈമാറുന്നതിനുള്ള തീരുമാനത്തിലൂടെ ഇവർ തിരികെ റഷ്യയിലെത്തിച്ചേർന്നു.
വാഷിങ്ടണിലെ മുൻ റഷ്യൻ നയതന്ത്രജ്ഞന്റെ മകളാണ് മുപ്പത്തിരണ്ടുകാരിയായി അന്ന ചാപ്മാൻ. ബ്രിട്ടീഷ് വ്യവസായിയുമായി വിവാഹമോചനം നേടിയ ശേഷം അമേരിക്കയിലെത്തി റിയൽ എസ്റ്റേറ്റ് ബിസിനസ് സ്ഥാപിച്ച അന്ന ചാപ്മാൻ, യുഎസ് സമൂഹത്തിൽ അതിസമർഥമായി അലിഞ്ഞു ചേരുകയും ഭരണകൂടത്തിന് അകത്തും പുറത്തുമുള്ള ഒട്ടേറെ ഉന്നതരുമായി അടുത്ത ചങ്ങാത്തം സ്ഥാപിക്കുകയും ചെയ്തിരുന്നു. സൗന്ദര്യവും ബുദ്ധിയും സംയോജിപ്പിച്ച് ചാരവൃത്തി നടത്തുകയായിരുന്നു ഇവരുടെ രീതി.
അറസ്റ്റിനെത്തുടർന്ന് വൻ പ്രസിദ്ധിയാണ് ഇവർക്ക് ലഭിച്ചത്. മാധ്യമങ്ങൾ ഇവരെ 'റെഡ് അണ്ടർ ദ് ബെഡ്' (ഒരു മുതലാളിത്ത രാജ്യത്ത് കടന്നുകൂടിയ കമ്മ്യൂണിസ്റ്റ് സാന്നിധ്യം) എന്ന് വിശേഷിപ്പിച്ചു. അമേരിക്കയിൽ നിന്ന് മറ്റ് ഒമ്പതു ചാരൻമാർക്കൊപ്പം റഷ്യയിലേക്കു നാടുകടത്തപ്പെട്ട അന്നയ്ക്കു വീരോചിതമായ വരവേൽപ്പാണ് റഷ്യ നൽകിയത്. വിശിഷ്ട സേവനത്തിനു റഷ്യൻ പ്രസിഡന്റിന്റെ ഉന്നത സൈനിക ബഹുമതിയും അന്നയ്ക് ലഭിച്ചത്. ചുവന്ന തലമുടിക്കാരിയായ റഷ്യൻ ചാരസുന്ദരി എന്നറിയപ്പെടുന്ന ഇവർ ഇതിനിടെ അന്ന രാഷ്ര്‌ടീയത്തിലേക്ക് വരുന്നതായും വാർത്ത വന്നിരുന്നു. ഏറ്റവും സൗന്ദര്യമുള്ള ഹാക്കർ യുവതികളുടെ പട്ടികയിൽ ഇവർ പലവട്ടം സ്ഥാനം പിടിച്ചിട്ടുണ്ട്. 2003-ൽ ലണ്ടനിലേക്ക് പോയ അന്ന അവിടെവെച്ച് അലക്‌സ് ചാപ്മാനെ വിവാഹം കഴിച്ചെങ്കിലും പിന്നീടവർ വേർപിരിഞ്ഞു. ഇപ്പോൾ മോസ്‌കോയിൽ മോഡലാണ് അന്ന. സീക്രട്ട്‌സ്‌ ഓഫ്‌ ദ്‌ വേൾഡ്‌' എന്ന ടിവി ഷോയുടെ അവതാരകയുമാണ് 2013ൽ എഡ്വേഡ് സ്നോഡനോട് വിവാഹാഭ്യർത്ഥന നടത്തിയതോടെ ഇവർ വീണ്ടും വാർത്തയിൽ നിറഞ്ഞു.
അവലംബം
വർഗ്ഗം:റഷ്യൻ ചാരപ്രവർത്തകർ വർഗ്ഗം:1982-ൽ ജനിച്ചവർ വർഗ്ഗം:ഫെബ്രുവരി 23-ന് ജനിച്ചവർ വർഗ്ഗം:സ്ത്രീകൾ
വൂഡാങ് പർവ്വതനിര
താവോ മതക്കാരുടെ ഒരു പുണ്യകേന്ദ്രം കൂടിയാണ് ഈ പർവ്വതം. ചൈനീസ് ആയോധനകലയുമായും ഇത് ബന്ധപ്പെട്ടിരിക്കുന്നു. വൂ ഡാങ് ഷാനിലെ പ്രൗഢമായ പുരാതനകെട്ടിടങ്ങളും വളരെ പ്രശസ്തമാണ്. 1994-ൽ യുനെസ്കോ ഈ പ്രദേശത്തെ  ലോകപൈതൃക പട്ടികയിൽ ഉൾപ്പെടുത്തി.
ആദ്യകാലങ്ങളിൽ താവോമതക്കാരുടെ മഠങ്ങളായിരുന്നു ഇവിടത്തെ പ്രധാന നിർമിതികൾ. പിന്നീട അവ വിദ്യാഭ്യാസ കേന്ദ്രങ്ങളായി പരിവർത്തനം ചെയ്യപ്പെടുകയുണ്ടായി. വിദ്യാഭ്യാസം, ഗവേഷണം, ആയോധനകലാ അഭ്യാസം, പരമ്പരാഗത ചൈനീസ് വൈദ്യം തുടങ്ങിയ കാര്യങ്ങൾക്ക് ഈ മഠങ്ങൾ വേദിയായി. കൃഷിക്കും, കലാരംഗത്തിനും ഇതോടൊപ്പം പ്രധാന്യം നൽകിയിരുന്നു. താങ് രാജവംശത്തിന്റെ കാലത്ത് ഇവിടെ ഫൈവ് ഡ്രാഗൺ ടെംപിൾ എന്ന ആരാധനാകേന്ദ്രം നിർമ്മിക്കപ്പെട്ടു. മിങ് രാജവംശത്തിന്റെ നാളുകളിലാണ് ഇവിടത്തെ കൂടുതൽ മഠങ്ങളും നിർമിച്ചത്. 1966–1976കാലയളവിലെ സാംസ്കാരിക വിപ്ലവത്തെ തുടർന്നും ചില മഠങ്ങൾക്ക് തകരാറുകൾ സംഭവിച്ചിരുന്നു. ആധുനിക കാലത്ത് ഈ പ്രദേശം ചൈനയിലെ ഒരു പ്രധാന വിനോദസഞ്ചാര കേന്ദ്രം കൂടിയാണ്.
അവലംബം
വർഗ്ഗം:ചൈനയിലെ പർവ്വതനിരകൾ വർഗ്ഗം:ചൈനയിലെ ദേശീയോദ്യാനങ്ങൾ
ജീൻ ആർതർ
1930-കളിലേയും 1940-കളിലേയും ഒരു പ്രധാന അമേരിക്കൻ ചലച്ചിത്ര നടിയായിരുന്നു ജീൻ ആർതർ (ജനനം: ഗ്ലാഡിസ് ജോർജ്ജിയാന ഗ്രീൻ, ഒക്ടോബർ 17, 1900 - ജൂൺ 19, 1991). അക്കാലത്ത് മി. ഡീഡ്സ് ഗോസ് ടു ടൌൺ (1936), യു കാണ്ട് ടേക് ഇറ്റ് വിത് യൂ (1938), മി. സ്മിത് ഗോസ് ടു വാഷിംഗ്ടൺ (1939) എന്നിങ്ങനെ മൂന്നു ഫ്രാങ്ക് കപ്ര ചിത്രങ്ങളിൽ ആർതർ അഭിനയിക്കുകയും "ദൈനംദിന നായിക" എന്ന പദവിയ്ക്ക് അർഹയാകുകയും ചെയ്തു. ദ മോർ ദ മെരിയർ (1943) എന്ന ചിത്രത്തിലെ അഭിനയത്തിന് ജീൻ ആർതർ മികച്ച നടിക്കുള്ള 1944 ലെ അക്കാദമി അവാർഡിനായി നാമനിർദ്ദേശം ചെയ്യപ്പെട്ടിരുന്നു.
അവലംബം
വർഗ്ഗം:1900-ൽ ജനിച്ചവർ വർഗ്ഗം:1991-ൽ മരിച്ചവർ വർഗ്ഗം:അമേരിക്കൻ നാടകനടിമാർ വർഗ്ഗം:അമേരിക്കൻ ടെലിവിഷൻ നടിമാർ
ബദ്രി നാഥ് ടാൻഡൻ
നോയിഡയിലെ മെട്രോ ഹോസ്പിറ്റൽസ്, ഹാർട്ട് ഇൻസ്റ്റിറ്റ്യൂട്ടിലെ ഇന്ത്യൻ ഗ്യാസ്ട്രോഎൻട്രോളജിസ്റ്റ്, ഹെപ്പറ്റോളജിസ്റ്റ്, മെഡിക്കൽ ഗവേഷകൻ, അക്കാദമിക്, നോയിഡയിലെ മെട്രോ ഹോസ്പിറ്റൽസ് ആന്റ് ഹാർട്ട് ഇൻസ്റ്റിറ്റ്യൂട്ടിലെ ഗ്യാസ്ട്രോഎൻട്രോളജി ചെയർമാനും സീനിയർ കൺസൾട്ടന്റുമാണ് ബദ്രി നാഥ് ടാൻഡൻ (ജനനം: 1931). ദില്ലിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലെ (എയിംസ്) ഗ്യാസ്ട്രോഎൻട്രോളജി, ഹ്യൂമൻ ന്യൂട്രീഷൻ യൂണിറ്റ് മുൻ പ്രൊഫസറും തലവനും ന്യൂഡൽഹിയിലെ പുഷ്പവതി സിംഗാനിയ റിസർച്ച് ഇൻസ്റ്റിറ്റ്യൂട്ട് ഫോർ ലിവർ, റീനൽ ഡിസീസസ് ആന്റ് ഡൈജസ്റ്റീവ് ഡിസീസസിന്റെ മുൻ ഡയറക്ടറും സീനിയർ കൺസൾട്ടന്റുമാണ്. സസകാവ ഡബ്ല്യുഎച്ച്ഒ ആരോഗ്യ സമ്മാനം, റാംസിന്റെ ജൂബിലി മെഡൽ എന്നിവ ഉൾപ്പെടെ നിരവധി അവാർഡുകൾ അദ്ദേഹം നേടിയിട്ടുണ്ട്. വൈദ്യശാസ്ത്രത്തിന് നൽകിയ സംഭാവനകൾക്ക് 1986 ൽ ഏറ്റവും ഉയർന്ന മൂന്നാമത്തെ സിവിലിയൻ ബഹുമതിയായ പദ്മഭൂഷൻ ഇന്ത്യൻ സർക്കാർ അദ്ദേഹത്തിന് നൽകി.
ജീവചരിത്രം
1931 ആഗസ്ത് 1 ന് ഒരു ഖത്രി കുടുംബത്തിൽ ജനിച്ച ബദ്രി നാഥ് ടണ്ടൻ, (എംബിബിഎസ്) വൈദ്യശാസ്ത്രം ബിരുദവും ബിരുദാനന്തര ബിരുദവും (എംഡി) കിംഗ് ജോർജ് മെഡിക്കൽ കോളേജ്, ലക്നൗവിൽ നിന്നും കരസ്ഥമാക്കി. തുടർന്ന്, ബോസ്റ്റണിലെ ഹാർവാർഡ് മെഡിക്കൽ സ്കൂളിൽ ഗ്യാസ്ട്രോഎൻട്രോളജിയിൽ വിപുലമായ പരിശീലനത്തിനായി ചേർന്നു. തുടർന്ന് കേംബ്രിഡ്ജിലെ മസാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ ന്യൂട്രീഷൻ സയൻസിൽ പരിശീലനം നേടി. ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ (എയിംസ്) 1962 ൽ ഫാക്കൽറ്റി അംഗമായി അദ്ദേഹം ഔദ്യോഗിക ജീവിതം ആരംഭിച്ചു. ഈ കാലയളവിലാണ് അദ്ദേഹം എയിംസിൽ ഗ്യാസ്ട്രോഎൻട്രോളജി വകുപ്പ് സ്ഥാപിച്ചത്. ഡിപ്പാർട്ട്മെന്റിന്റെ തലവനായും ഹ്യൂമൻ ന്യൂട്രീഷൻ യൂണിറ്റിലെ പ്രൊഫസറായും 1991 ഓഗസ്റ്റ് 31 ന് എയിംസ് സേവനത്തിൽ നിന്ന് വിരമിക്കുന്നതുവരെ അദ്ദേഹം സേവനമനുഷ്ഠിച്ചു. 1993-ൽ ന്യൂഡൽഹിയിലെ പുഷ്പവതി സിങ്കാനിയ റിസർച്ച് ഇൻസ്റ്റിറ്റ്യൂട്ട് ഫോർ ലിവർ, വൃക്കസംബന്ധമായ, ദഹനരോഗങ്ങൾക്കായുള്ള ഡയറക്ടറായും സീനിയർ കൺസൾട്ടന്റായും അദ്ദേഹം മാറി. 2000 വരെ അദ്ദേഹം നോയിഡയിലെ മെട്രോ ഗ്രൂപ്പ് ഓഫ് ഹോസ്പിറ്റലിലേക്ക് മാറിയപ്പോൾ അതിന്റെ ചെയർമാനായിരുന്നു.
ടാൻഡൺ നിരവധി മെഡിക്കൽ, സാമൂഹിക-മെഡിക്കൽ സംരംഭങ്ങളുമായി ബന്ധപ്പെട്ടിരിക്കുന്നു. 1975 ൽ യുണിസെഫിന്റെ സഹായത്തോടെ ഇന്ത്യയിൽ ഇന്റഗ്രേറ്റഡ് ചൈൽഡ് ഡെവലപ്മെൻറ് സർവീസസ് (അംഗൻവാടി) പദ്ധതി നിലവിൽ വന്നപ്പോൾ, തുടക്കം മുതൽ 1995 വരെ അദ്ദേഹം പ്രോഗ്രാമിന്റെ സാങ്കേതിക സമിതിയുടെ അദ്ധ്യക്ഷനായിരുന്നു. ഇന്ത്യൻ കൗൺസിൽ ഓഫ് മെഡിക്കൽ റിസർച്ച് (ഐസിഎംആർ) ആരംഭിച്ച ടാസ്‌ക് ഫോഴ്‌സ് ഓഫ് ലിവർ ഡിസീസസിന്റെ ചെയർമാനായും അദ്ദേഹം ഡൈജസ്റ്റീവ് ഡിസീസസ് ഫൗണ്ടേഷൻ ഓഫ് ഇന്ത്യയുടെയും ഡൈജസ്റ്റീവ് ഡിസീസ് റിസർച്ച് ഫൗണ്ടേഷന്റെയും അദ്ധ്യക്ഷനായിരുന്നു. ഇന്റർനാഷണൽ അസോസിയേഷൻ ഓഫ് ലിവർ ഡിസീസസ്, ഏഷ്യൻ പസഫിക് അസോസിയേഷൻ ഫോർ ദി സ്റ്റഡി ഓഫ് ലിവർ, ഇന്ത്യൻ സൊസൈറ്റി ഓഫ് ഗ്യാസ്ട്രോഎൻട്രോളജി, ന്യൂട്രീഷൻ സൊസൈറ്റി ഓഫ് ഇന്ത്യ (1995-99) , സൊസൈറ്റികളുടെ പ്രസിഡൻറ് എന്നീ നിലകളിലും വേൾഡ് ഗ്യാസ്ട്രോഎൻട്രോളജി ഓർഗനൈസേഷൻ വൈസ്-പ്രസിഡണ്ട് ആയും പ്രവർത്തിച്ചിട്ടുണ്ട്. .
മലവിസർജ്ജന രോഗങ്ങൾ, കുടൽ, പാൻക്രിയാസ്, കരൾ എന്നിവയിലെ പോഷകാഹാരക്കുറവ്, വിവിധ രോഗങ്ങളിൽ രോഗകാരികളുടെയും ഭക്ഷ്യവസ്തുക്കളുടെയും പങ്ക് എന്നിവയെക്കുറിച്ച് ടാൻ‌ഡൺ ഗവേഷണം നടത്തി. കരളിന്റെ വെനോ-ഒക്ലൂസിവ് രോഗത്തെക്കുറിച്ചുള്ള അദ്ദേഹത്തിന്റെ പ്രവർത്തനങ്ങൾ ജുഞ്ജുനിയ വിത്തുകളിൽ അടങ്ങിയിരിക്കുന്ന പൈറോലിസിഡിൻ ആൽക്കലോയിഡുകൾ രോഗത്തിന് കാരണമാകുമെന്ന് കണ്ടെത്തുന്നതിന് സഹായിച്ചു. ഹെപ്പറ്റൈറ്റിസ് ഇ വൈറസിന്റെ ഒറ്റപ്പെടലും ഹെപ്പറ്റൈറ്റിസ് ഇയുടെ പുതിയ ചികിത്സാ പ്രോട്ടോക്കോൾ അവതരിപ്പിച്ചതും ഹെർബറ്റൈറ്റിസ് സി ഹെർബൽ സസ്യങ്ങൾ ഉപയോഗിച്ചതും അദ്ദേഹത്തിന്റെ കണ്ടെത്തലുകളാണ്. 225 ലധികം മെഡിക്കൽ പേപ്പറുകളിലും നാല് മോണോഗ്രാഫുകളിലും അദ്ദേഹത്തിന്റെ ഗവേഷണങ്ങൾ രേഖപ്പെടുത്തിയിട്ടുണ്ട്. ടെക്സ്റ്റ്ബുക്ക് ഓഫ് ട്രോപ്പിക്കൽ ഗ്യാസ്ട്രോഎൻട്രോളജി, ട്രോപ്പിക്കൽ ഹെപ്പറ്റോ-ഗ്യാസ്ട്രോഎൻട്രോളജി, എന്നീ രണ്ട് പാഠപുസ്തകങ്ങളും അദ്ദേഹം പ്രസിദ്ധീകരിച്ചിട്ടുണ്ട്. മറ്റുള്ളവർ എഴുതിയ പാഠപുസ്തകങ്ങളിൽ 13 അധ്യായങ്ങൾ സംഭാവന ചെയ്തിട്ടുണ്ട്. ട്രോപ്പിക്കൽ ഗ്യാസ്ട്രോഎൻട്രോളജി ജേണലിന്റെ സ്ഥാപക എഡിറ്റർ നിരവധി ദേശീയ അന്തർദേശീയ ജേണലുകളുടെ എഡിറ്റോറിയൽ ബോർഡുകളിലും അദ്ദേഹം ഇരിക്കുന്നു; നാഷണൽ മെഡിക്കൽ ജേണൽ, സിലോൺ മെഡിക്കൽ ജേണൽ, ഏഷ്യൻ പസഫിക് ജേണൽ ഓഫ് ഗ്യാസ്ട്രോഎൻട്രോളജി ആൻഡ് ഹെപ്പറ്റോളജി, ഹെപ്പറ്റോളജി കമ്മ്യൂണിക്കേഷൻ, യൂറോപ്യൻ ജേണൽ ഓഫ് ഹെപ്പറ്റോളജി, ജേണൽ ഓഫ് ക്ലിനിക്കൽ ഗ്യാസ്ട്രോഎൻട്രോളജി, ഗ്യാസ്ട്രോഎൻട്രോളജി ഇന്റർനാഷണൽ എന്നിവ ഇതിൽ ഉൾപ്പെടുന്നു.
അവാർഡുകളും ബഹുമതികളും
ൻ 1974 ൽ നാഷണൽ അക്കാദമി ഓഫ് മെഡിക്കൽ സയൻസസിന്റെ ഫെലോ ആണ് ടണ്ടൻ. 1974 ൽ അദ്ദേഹംഈ സ്ഥാനത്തേക്ക് തിരഞ്ഞെടുക്കപ്പെട്ടു. ഇന്ത്യൻ നാഷണൽ സയൻസ് അക്കാദമി, ഇന്ത്യൻ അക്കാദമി ഓഫ് പീഡിയാട്രിക്സ്, ഇന്ത്യൻ അസോസിയേഷൻ ഓഫ് പ്രിവന്റീവ് ആൻഡ് സോഷ്യൽ മെഡിസിൻ, ഇന്ത്യൻ പബ്ലിക് ഹെൽത്ത് അസോസിയേഷൻ എന്നിവയുടെ ഫെലോ കൂടിയാണ് അദ്ദേഹം. 1986 ൽ ഇന്ത്യാ സർക്കാർ അദ്ദേഹത്തിന് പത്മഭൂഷന്റെ സിവിലിയൻ ബഹുമതി നൽകി. ലഭിച്ചു ലോകാരോഗ്യ സംഘടന 1990 ൽ അദ്ദേഹത്തിന് സസകവ ലോകാരോഗ്യ ആരോഗ്യ സമ്മാനവും 1995-ൽ റഷ്യൻ അക്കദമി ഓഫ് മെഡിക്കൽ സയൻസസിന്റെ ജൂബിലി മെഡലും ലഭിച്ചു. മെഡിക്കൽ സയൻസ് നാഷണൽ അക്കാദമിയുടെ ഡോ. ആർ. വി. രാജം ഒറേഷൻ (1983-84) അദ്ദേഹം നടത്തി. നഷണൽ ഹോമിയോപ്പതി അസോസിയേഷൻ (1998) നൽകിയ കെന്റ് സ്മാരക അവാർഡ്, ഇന്ത്യൻ മെഡിക്കൽ അസോസിയേഷൻ ന്യൂഡൽഹി ചാപ്റ്ററിന്റെ ലൈഫ് ടൈം അച്ചീവ്മെന്റ് അവാർഡ് (2004) ഇന്ത്യൻ സൊസൈറ്റി ഓഫ് ഗ്യാസ്ട്രോഎൻട്രോളജി (2007) യുടെ ആദ്യലൈഫ് ടൈം അച്ചീവ്മെൻറ് അവാർഡും അദ്ദേഹത്തിനു ലഭിച്ചു.
അധികവായനയ്ക്ക്
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിലെ പൂർവ്വ വിദ്യാർത്ഥികൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1931-ൽ ജനിച്ചവർ
വക്രതാവ്യാസാർദ്ധം
ലഘുചിത്രം|400x400ബിന്ദു| വക്രതയുടെ ആരം, വക്രതയുടെ കേന്ദ്രം ഒരു വക്രവുമായി പരമാവധി പൊരുത്തപ്പെടുന്ന വൃത്തചാപത്തിന്റെ ആരമാണ് വക്രത്തിന്റെ ആ ബിന്ദുവിലെ   വക്രതയുടെ ആരം അഥവാ വക്രതാവ്യാസാർദ്ധം (Radius of Curvature  R) എന്നറിയപ്പെടുന്നത്. പ്രതലങ്ങളെ സംബന്ധിച്ചടത്തോളം ഇത് ഒരു നിശ്ചിതബിന്ദുവിലെ ആ പ്രതലത്തിന്റെ ലംബപരിച്ഛേദവുമായി നന്നായി സമരസപ്പെടുന്ന വൃത്തത്തിന്റെ ആരമാണ്..
നിർവചനം
ഒരു ത്രിമാന ഇടത്തിലെ വക്രത്തിന്റെ കാര്യത്തിൽ, വക്രതയുടെ ദൂരം വക്ര സദിശത്തിന്റെ നീളമാണ്.
ഇവിടെ s എന്നത് വക്രത്തിലെ ഒരു നിശ്ചിത ബിന്ദുവിൽ നിന്നുള്ള ചാപ നീളം φ സ്പർശരേഖാ കോൺ, κ വക്രത എന്നിവയാണ്.
ദ്വിമാനത്തിൽ
വക്രത്തെ
y(x)
എന്ന് നിർദ്ദേശാങ്കരൂപത്തിൽ നൽകിയിട്ടുണ്ടെങ്കിൽ, വക്രതയുടെ ആരം (രണ്ടാം കൃതി വരെ വക്രത്തെ അവകലനം ചെയ്യാമെന്ന് കരുതുക):
എന്നത് z ന്റെ കേവല മൂല്യം സൂചിപ്പിക്കുന്നു.
x(t)
,
എന്നീ ഫംഗ്ഷനുകൾ ഉപയോഗിച്ച് വക്രത്തെ പരാമിതീയമായി നൽകിയിട്ടുണ്ടെങ്കിൽ, വക്രതയുടെ ആരം,
ഈ ഫലത്തെ സ്വാഭാവികമായി ഇങ്ങനെ വ്യാഖ്യാനിക്കാം
അർദ്ധവൃത്തങ്ങളും വൃത്തങ്ങളും
മുകളിലെ അർദ്ധതലത്തിൽ ആരം a ആയ ഒരു അർദ്ധവൃത്തത്തിന്,
ആരം a ആയ വൃത്തത്തിന്റെ വക്രതാവ്യാസാർദ്ധം a തന്നെയാണ്.
ബാഹ്യ കണ്ണികൾ
വർഗ്ഗം:സൈദ്ധാന്തികഭൗതികശാസ്ത്രം
ആൽപൈൻ പൂൾ
ജോൺ സിംഗർ സാർജന്റ് 1907 ൽ വരച്ച ചിത്രമാണ് ആൽപൈൻ പൂൾ. മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരണത്തിന്റെ ഭാഗമാണ് ഈ ചിത്രം.
വടക്കൻ ഇറ്റലിയിലെ വാൽ ഡി അയോസ്റ്റയിലെ പുർട്ടുഡ് എന്ന ചെറിയ ഗ്രാമത്തിൽ താമസിക്കുമ്പോൾ സാർജന്റ് വരച്ച ഒരു ചെറിയ ആൽപൈൻ അരുവിയുടെ ചിത്രങ്ങളുടെ ഒരു പരമ്പരയാണ് ഈ ചിത്രം. ഈ പെയിന്റിംഗിൽ, പാറകളുടെയും സസ്യജാലങ്ങളുടെയും അതിർത്തിക്കിടയിൽ കിടക്കുന്ന തെളിഞ്ഞ വെള്ളത്തിൽ സൂര്യപ്രകാശത്തിന്റെ പ്രഭാവം രേഖപ്പെടുത്താൻ ആർട്ടിസ്റ്റ് ശ്രമിച്ചിരിക്കുന്നു.
ന്യൂയോർക്കിലെ ഫിഫ്ത്ത് അവന്യൂവിലെ മെട്രോപൊളിറ്റൻ മ്യൂസിയം ഓഫ് ആർട്ടിൽ  ഗാലറി 770 ൽ ഈ ചിത്രം കാണാം.
അവലംബം
വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
നീർപ്പുല്ല്
ഒരു ഏകവർഷിയായ കുറ്റിച്ചെടിയാണ് നീർപ്പുല്ല്. . 30-40 സെന്റിമീറ്ററോളം ഉയരം വയ്ക്കുന്ന ഈ ചെടിയുടെ വേരുകൾ നാരുപടലമായിട്ടാണ് ഉള്ളത്. ഏഷ്യയിലെ മിക്കയിടങ്ങളിലും നനവാർന്ന സ്ഥലങ്ങളിൽ വളരുന്നു. വിത്തിൽ നിന്നും മുറിഞ്ഞ തണ്ടുകളിൽ നിന്നും പുതിയ തൈകൾ ഉണ്ടാവും. ഇതിനെ ഒരു കളയായി കരുതിപ്പോരുന്നു. കേരളമടക്കമുള്ള ഇന്ത്യയിലെ പകുതിയോളം സംസ്ഥാനങ്ങളിൽ ഈ സസ്യം കാണപ്പെടുന്നു.
ഇന്ത്യൻ ഉപഭൂഖണ്ഡത്തിൽ, തെക്കൻ ചൈനയിൽ, തെക്കുകിഴക്കൻ ഏഷ്യയിലും, വടക്കേ ആസ്ട്രേലിയയിലും ഇത് കാണപ്പെടുന്നു. മൺസൂൺ വനത്തിലെ ഈ സസ്യം പുൽമേട്ടിൽ വളരുന്നു. ഇന്ത്യയിൽ ഔഷധസസ്യമായി ഇത് ഉപയോഗിക്കുന്നു. പന്നികൾക്കുള്ള ഭക്ഷണമായി ഇത് ഉപയോഗിക്കുന്നുണ്ട്
പുറത്തേക്കുള്ള കണ്ണികൾ
വർഗ്ഗം:കുറ്റിച്ചെടികൾ വർഗ്ഗം:കളകൾ വർഗ്ഗം:പുഷ്പിക്കുന്ന സസ്യങ്ങൾ
1646
വർഗ്ഗം:1640-കൾ
ഡൊറോത്തി പ്രൈസ്
ഡൊറോത്തി സ്റ്റോപ്പ്ഫോർഡ് പ്രൈസ് (ജീവിതകാലം: 9 സെപ്റ്റംബർ 1890 - 30 ജനുവരി 1954) ബിസിജി വാക്സിൻ അവതരിപ്പിച്ച് അയർലണ്ടിൽ കുട്ടിക്കാല ക്ഷയരോഗം ഇല്ലാതാക്കുന്നതിൽ മുഖ്യ പങ്കുവഹിച്ച ഒരു ഐറിഷ് ഭിഷഗ്വരനായിരുന്നു.
ആദ്യകാലജീവിതം
ജെമ്മെറ്റ് സ്റ്റോപ്പ്ഫോർഡിൻറെ പൂർവ്വികർ ചർച്ച് ഓഫ് അയർലൻഡ് പുരോഹിതന്മാരായിരുന്നു. ഒരു പ്രൊട്ടസ്റ്റന്റ് കൂടിയായ കോൺസ്റ്റൻസ് കെന്നഡി 1833-40 കാലഘട്ടത്തിൽ ഡബ്ലിനിലെ റൊട്ടുണ്ട ഹോസ്പിറ്റലിലെ മേധാവിയായിരുന്ന ഡോ എവോറി കെന്നഡിയുടെ മകളായിരുന്നു. അവളുടെ അമ്മായി ഐറിഷ് ദേശീയ ചരിത്രകാരി ആലീസ് സ്റ്റോപ്പ്ഫോർഡ് ഗ്രീൻ ആയിരുന്നു.
1902-ൽ ജെമ്മെറ്റ് സ്റ്റോപ്പ്ഫോർഡ് ടൈഫോയ്ഡ് ബാധിച്ച് മരണമടയുകയും, അദ്ദേഹത്തിന്റെ അസുഖത്തെ തുടർന്നുണ്ടായ ചികിത്സാച്ചെലവ് കുടുംബത്തിൻറെ സാമ്പത്തികനില വളരെ മോശമാക്കുകയും ചെയ്തതോടെ കോൺസ്റ്റൻസ് കെന്നഡിക്ക് റാത്ത്ഫാർൺഹാമിലെ ടെറനൂറിലെ ബുഷി പാർക്ക് തെരുവിലുള്ള വൈവേൺ കുടുംബ വീട് വിൽക്കേണ്ടി വന്നു. ലണ്ടനിലെ വെസ്റ്റ് കെൻസിംഗ്ടണിലെ 65 ക്യാമ്പ്ഡൻ ഗാർഡനിലേക്ക് കുടുംബം താമസം മാറ്റി.
കടക്കണ്ടൽ
കറുത്ത മാൻഗ്രൂവുകളിൽപ്പെടുന്ന ഒരു ചെറുകണ്ടൽമരമാണ് കടക്കണ്ടൽ.. ഒരു കുറ്റിച്ചെടിയായോ അനുകൂല സാഹചര്യങ്ങളിൽ ഒരു മരമായോ വളരാൻ കഴിയും. തൊലി ചാര നിറത്തോടെയും ഇലകൾ തണ്ടില്ലാതെ ചില്ലകളിൽ കൂട്ടമായും കാണാം. പൂക്കൾക്ക് വെളുത്ത നിറമാണ്. ഏപ്രിൽ-മെയ് മാസങ്ങളിലാണ് പൂക്കാലം. ജൂൺ-ജൂലൈ മാസങ്ങളിൽ വിത്തുകൽ പാകമാവും. വിത്തുകൾ കട്ടിയുള്ളതും വിദളങ്ങളുമായി യോജിച്ചു നിൽക്കുന്നവയുമാണ്.
ഡൊറോത്തി പ്രൈസ്
ആദ്യകാലജീവിതം
രണ്ട് ലോകമഹായുദ്ധങ്ങൾ, സ്പാനിഷ് ഇൻഫ്ലുവൻസ പാൻഡെമിക്, 1916 ലെ അയർലൻഡിലെ കലാപം, ഒരു പുതിയ ഐറിഷ് സ്റ്റേറ്റിൻറെ സ്ഥാപനം എന്നീ കാലഘട്ടങ്ങളിലൂടെ അവൾ ജീവിച്ചു. ബ്രിട്ടീഷ് സാമ്രാജ്യത്തിന്റെ കുട്ടിയായി വളർന്ന അവൾ, ആദ്യം ഡബ്ലിനിലും പിന്നീട് ലണ്ടനിലും താമസിച്ചു. ബ്രിട്ടീഷ് അണ്ടർ സെക്രട്ടറിയായിരുന്ന സർ മാത്യു നാതന്റെ അതിഥിയായി അവർ 1916 ലെ ഈസ്റ്റർ ചെലവഴിച്ചു. അവിടെ താമസിക്കുമ്പോൾ, അയർലണ്ടിലെ ബ്രിട്ടീഷ് ഭരണകൂടം നേരിട്ട ഈസ്റ്റർ റൈസിംഗിന്റെ സവിശേഷമായ ഒരു ഉൾക്കാഴ്ച അവൾക്കുണ്ടായിരുന്നു. അവളുടെ ഈസ്റ്റർ 1916 ഡയറി ഡബ്ലിനിലെ ഐറിഷ് നാഷണൽ ലൈബ്രറിയിൽ സൂക്ഷിച്ചിരിക്കുന്നു. കലാപത്തിനുശേഷം, അവൾ തൻറെ രാഷ്ട്രീയ വിധേയത്വത്തെ ചോദ്യം ചെയ്യാൻ തുടങ്ങുകയും ഐറിഷ് ദേശീയത സ്വീകരിക്കുകയും ചെയ്തു.
വിദ്യാഭ്യാസം
ചാരിറ്റബിൾ ഓർഗനൈസേഷൻ സൊസൈറ്റിയിൽ പ്രവർത്തിച്ചുകൊണ്ട് തന്റെ ആദ്യകാല വിദ്യാഭ്യാസം ആരംഭിച്ച ഡൊറോത്തി, അവിടെ ഒരു തരം സോഷ്യൽ സയൻസ് പഠിച്ചു. റീജന്റ് സ്ട്രീറ്റ് പോളിടെക്നിക്കിൽ ആർട്ട്, ഡിസൈൻ, ഓർണമെന്റേഷൻ എന്നിവ പഠിക്കാനുള്ള ഒരു പരീക്ഷയും വിജയിച്ചു. റോയൽ കോളേജ് ഓഫ് ആർട്ടിൽ പ്രവേശിക്കാൻ അവസരം നൽകുന്ന ഒരു അധിക പരീക്ഷയെഴുതിയെങ്കിലും ശ്രമം പരാജയപ്പെട്ടു.
കടക്കണ്ടൽ
വിതരണം
ഓസ്ട്രേലിയ, തെക്ക്-കിഴക്കൻ ഏഷ്യ, ബംഗ്ലാദേശ്, ഇന്ത്യ,ശ്രീലങ്ക,ആഫ്രിക്കൻ തീരങ്ങൾ ഇവിടങ്ങളിലെല്ലാം ഇവയെ കാണാം. ആൻഡമാൻ നിക്കോബർ ദ്വീപസമൂഹങ്ങളിൽ സർവസാധാരണമാണ്.ഇങ്ങനെയാണെങ്കിലും വംശനാശഭീഷണി നേരിടുന്ന ഒരു കണ്ടലിനമാണ് കടക്കണ്ടൽ. വർധിച്ച നഗരവത്കരണവും,തീരപ്രദേശങ്ങളിലെ നിർമ്മാണ പ്രവർത്തികളും ,1980 കൾക്കു ശേഷം ലോകമാകെ, ഇവയുടെ വിസ്തൃതി ഗണ്യമായി കുറയ്ക്കാൻ ഇടയാക്കിയിട്ടുണ്ട്. കേരളത്തിൽ, ഒരു കാലത്ത് എറണാകുളം,ആലപ്പുഴ ജില്ലകളിൽ വളർന്നിരുന്ന കടൽ കണ്ടൽ കാടുകൽ ഇല്ലാതായിട്ടുണ്ട്. അപൂർവമായി മലപ്പുറം ജില്ലയിലും ,തലശ്ശെരി,പയ്യന്നൂർ ഭാഗങ്ങളിലും ഇവ വളരുന്നതായി രേഖകളുണ്ട്. ദക്ഷിണാഫ്രിക്കയിൽ, സംരക്ഷിത വൃക്ഷങ്ങളിൽ പെടുന്ന മരമാണ് കടക്കണ്ടൽ.
ഡൊറോത്തി പ്രൈസ്
വിദ്യാഭ്യാസം
ഒടുവിൽ 25-ാം വയസ്സിൽ വൈദ്യശാസ്ത്രം പഠിക്കാൻ തീരുമാനിച്ച അവർ 1916 മുതൽ 1921 വരെ ഡബ്ലിനിലെ ട്രിനിറ്റി കോളേജിൽ മെഡിക്കൽ വിദ്യാർത്ഥിനിയായിരുന്നു. 1920-ൽ ബിഎ, ബിഎഒ (ബാച്ചിലർ ഇൻ മിഡ്‌വൈഫറി), ബിസിഎച്ച് (ബാച്ചിലർ ഇൻ സർജറി), എംബി എന്നിവ 1921-ൽ നേടി. പരിശീലനത്തിന്റെ ഭാഗമായി അവൾ ഡബ്ലിനിലെ മീത്ത് ഹോസ്പിറ്റലിൽ ക്ലിനിക്കൽ ക്ലാർക്കായി ജോലി ചെയ്തു. 1918-19 കാലഘട്ടത്തിൽ സ്പാനിഷ് ഫ്ളൂ മഹാമാരിയ്ക്ക് അവൾ നേരിട്ട് സാക്ഷിയായി. അവൾ പകൽ സ്പാനിഷ് ഫ്ലൂ പിടിപെട്ട രോഗികളെ പരിചരിക്കുകയും രാത്രിയിൽ സൈക്കിൾ ചവിട്ടിയെത്തി മോർച്ചറിയിൽ പോസ്റ്റ്‌മോർട്ടം നടത്തുകയും ചെയ്തു.
സ്വകാര്യ ജീവിതം
വിക്ലോവിൽ നിന്നുള്ള ഒരു ബാരിസ്റ്ററും ജില്ലാ ജഡ്ജിയും പ്രാദേശിക ചരിത്രകാരനുമായിരുന്ന വില്യം ജോർജ്ജ് "ലിയാം" പ്രൈസിനെ സ്റ്റോപ്പ്ഫോർഡ് വിവാഹം കഴിച്ചു.
മരണം
1950 ജനുവരിയിൽ അവൾക്ക് ഹൃദയാഘാതം സംഭവിക്കുകയും അവളെ ബോൾസ്ബ്രിഡ്ജിലെ 1 ഹെർബർട്ട് പാർക്കിലേക്ക് മാറ്റുകയും ചെയ്തു. 1954 ജനുവരി 30-ന്, 63-ആം വയസ്സിൽ വീണ്ടും സ്ട്രോക്ക് ബാധിച്ച അവർ അന്തരിച്ചു. ടാല്ലഗിലെ സെന്റ് മെൽറൂയൻസ് ശ്മശാനത്തിൽ സംസ്കരിച്ചു.
കടക്കണ്ടൽ
പുറത്തേക്കുള്ള കണ്ണികൾ
http://www.iucnredlist.org/details/178846/0
വർഗ്ഗം:കണ്ടലുകൾ
1647
വർഗ്ഗം:1640-കൾ
ഈജിപ്റ്റോളജി
പ്രാരംഭ പര്യവേക്ഷകർ
ആദ്യകാല ഈജിപ്റ്റോളജിസ്റ്റുകൾ പ്രാചീന ഈജിപ്ഷ്യർ തന്നെയായിരുന്നു. ഈജിപ്ഷ്യൻ ഫറവോ ആയിരുന്ന തുത്മോസ് IV-ന്റെ നേതൃത്വത്തിൽ  സ്ഫിങ്ക്സ് പുനരുദ്ധരിക്കുകയും, ഈ പുനരുദ്ധാരണത്തിനു ഹേതുവായ തന്റെ സ്വപ്നം  Dream Stele-ൽ ആലേഖനം ചെയ്യുകയും ഉണ്ടായി. പിന്നീട് രണ്ട് നൂറ്റാണ്ടുകൾക്കും മുൻപേതന്നെ റാംസെസ്സ് രണ്ടാമന്റെ നാലാമത്തെ പുത്രനായ ഘീംവെസെത് രാജകുമാരൻ, പുരാതന നിർമ്മിതികൾ കണ്ടുപിടിക്കുകയും അവയുടെ നവോത്ഥാനത്തിന് നേതൃത്വം വഹിക്കുകയും ചെയ്കവഴി പ്രശസ്തനായ വ്യക്തിയാണ്.
ചോക്കില അയ്യർ
ചോക്കില അയ്യർ ഇന്ത്യയിലെ പ്രഥമ വനിതാ വിദേശകാര്യ സെക്രട്ടറി ആണ്.ലലിത് മാൻസിങിന് മാറ്റിയാണ് 14 മാർച്ച് 2001-ഇൽ അവർ സ്ഥാനമേറ്റത്. ഇവർ 1964 ബാച്ച് ഉദ്യോഗസ്ഥയാണ്. സിക്കിമിൽ ജനിച്ച ഇവർ ഇതിനു മുൻപ് ഐയർലാൻഡിലെ ഇന്ത്യൻ മിഷനിലെ ഉദ്യോഗസ്ഥയും ആയിരുന്നു.. .
ഈജിപ്റ്റോളജി
ഗ്രീക്കൊ-റോമൻ കാലഘട്ടം
ബി.സി മൂന്നാം നൂറ്റാണ്ടിൽ ടോളമി I,  ടോളമി II എന്നിവരുടെ ഭരണകാലത്ത് പ്രാചീന ഈജിപ്തിനെ കുറിച്ചുള്ള ചരിത്രരേഖകൾ നൽകിയവരാണ് ഹെറോഡോട്ടസ്, സ്റ്റ്രാബൊ, ഡയഡോറസ് സിക്കുലസ് എന്നിവർ. ടോളമി കാലഘട്ടത്തിലെ പലാരും പ്രാചീന ഈജിപ്ഷ്യൻ വിഷയങ്ങളിൽ തല്പരരായിരുന്നു.
ചോക്കില അയ്യർ
വിദേശ സേവനങ്ങൾക്കുശേഷം
വിദേശകാര്യ സെക്രട്ടറി പദവിയിൽ നിന്ന് വിരമിച്ച അയ്യർ പട്ടികവർഗക്കാരുടെ ദേശീയ കമ്മിറ്റി വൈസ് ചെയർപേഴ്സനായി പ്രവർത്തിച്ചു. മുൻ ചീഫ് ജസ്റ്റിസ് ഓഫ് ഇന്ത്യ ജെ.എസ്.വർമ്മ 2008 ഒക്ടോബറിൽ പ്രവർത്തനം ആരംഭിച്ച കമ്മീഷന്റെ അധ്യക്ഷനുമായിരുന്നു.
ഈജിപ്റ്റോളജി
മധ്യകാലഘട്ടം
മധ്യകാലഘട്ടത്തിൽ വിശുദ്ധനാടുകളിലേക്കുള്ള തീർത്ഥാടകരും കെയ്റോ ഉൾപ്പെടെയുള്ള ഈജിപ്ഷ്യൻ നഗരങ്ങളും സന്ദർശിച്ചിരുന്നു. തിരു കുടുംബം  ഈജിപ്റ്റിൽ താമസിച്ചിരുന്നു എന്നതാണ് ഇതിനു കാരണം. കൂടാതെ ഹീബ്രു ഗോത്രപിതാക്കന്മാർ ധാന്യം സൂക്ഷിച്ചുവെക്കുന്നതിനുവേണ്ടി നിർമിച്ച ജോസഫിന്റെ നിലവറയാണ്(Joseph's Granaries) ഈജിപ്റ്റിലെ പിരമിഡുകൾ എന്നാണ് അവർ വിശ്വസിച്ചിരുന്നത്.
ചോക്കില അയ്യർ
അവലംബം
വർഗ്ഗം:ഇന്ത്യയുടെ വിദേശകാര്യ സെക്രട്ടറിമാർ
ഈജിപ്റ്റോളജി
മുസ്ലീം പണ്ഡിതന്മാർ
പതിമൂന്നാം നൂറ്റാണ്ടിൽ കെയ്റോ യിലെ അൽ-അസ്ഹർ യുണിവെഴ്സിറ്റി അധ്യാപകൻ ആയിരുന്ന അബ്ദുൽ ലത്തീഫ് അൽ-ബാഗ്ദാദി പുരാതന ഈജിപ്ഷ്യൻ സ്മാരകങ്ങളെ കുറിച്ച് വിശദമായി എഴുതിയിട്ടുണ്ട്. സമാനമായി 15-ആം നൂട്ടാണ്ടിലും ഈജിപ്ഷ്യൻ ചരിത്രകാരനായിരുന്ന അൽ-മഖ്രിസി പൗരണിക ഈജിപ്റ്റിനേകുറിച്ചുള്ള വിവരങ്ങൾ നൽകിയിട്ടുണ്ടായിരുന്നു. വർഗ്ഗം:ഈജിപ്റ്റ്‌
ആധുനിക ഈജിപ്റ്റോളജി
നെപ്പോളിയൻ ബോണാപാർട്ടിന്റെ ഈജിപ്ഷ്യൻ അധിനിവേശത്തോട്കൂടിയാണ് ഈജിപ്റ്റോളജിയുടെ ആധുനിക ചരിത്രം ആരംഭിക്കുന്നത്. പിന്നീട് 1809-1829 കാലയളവിൽ പുറത്തുവന്ന ഡിസ്ക്രിപ്ഷൻ ഡെ ഈജിപ്തേ എന്ന പ്രസിദ്ധീകരണത്തിലൂടെ യൂറോപ്യന്മാർ പുരാതന ഈജിപ്തിനെകുറിച്ച് നിരവധി വിവരങ്ങൾ ആദ്യമായി മനസ്സിലാക്കി. ജീൻ-ഫ്രാങ്കൊ കംബോളിയോ, തോമസ് യങ്, ഇപ്പൊലിറ്റൊ റൊസെല്ലിനി  എന്നിവർ ആദ്യകാലങ്ങളിലെ പ്രമുഖരായ ഈജിപ്റ്റോളജിസ്റ്റുകളാണ്. പുരാതന ഈജിപ്റ്റുമായി ബന്ധപ്പെട്ട് നടന്ന ഗവേഷണങ്ങൾ, മാപ്പിങ്, ഉദ്ഖനനങ്ങൾ എന്നിവയ്ക്ക് നേതൃതം നൽകിയ ഒരു ജെർമ്മൻ ഗവേഷകനായിരുന്നു കാൾ റിചാർഡ് ലെപ്സിയുസ്. ഈജിപ്റ്റോളജിയെ കൂടുതൽ ശ്രദ്ധാർഹമാക്കിയ സംഭാവനകൾ നൽകിയ മറ്റൊരു ഗവേഷകനാണ് ഇംഗ്ലീഷുകാരനായിരുന്ന ഹോവാർഡ് കാർട്ടർ.
ഷാലോമി മുലുഗെത
എത്യോപ്യൻ ചലച്ചിത്ര നിർമ്മാതാവും നടിയും, പത്രപ്രവർത്തകയുമാണ് ഷാലോമി മുലുഗെത. 2019 ലെ അംബാസഡർ അവാർഡും, മേയർ മുറിയൽ ബൗസർ പ്രൊക്ലമേഷൻ ഓണററി അവാർഡും അവർക്ക് ലഭിച്ചിരുന്നു. വൂവൺ എന്ന ആദ്യ ചലച്ചിത്രത്തിലൂടെയാണ് ഷാലോമി അറിയപ്പെടുന്നത്. മുലുഗെതയും നാഗ്വ ഇബ്രാഹിമും ചേർന്ന് സംവിധാനം ചെയ്ത വൂവൺ ലോസ് ഏഞ്ചൽസ് ഫിലിം ഫെസ്റ്റിവലിൽ പ്രദർശിപ്പിച്ചിരുന്നു.